
Saateks 


Ilus on elada, kui on... kevad! Milline moondumine kogu looduses ja — 
meis! Kõik meie sisesekretsioonid otsegu nõriseks kuidagi erksamalt, raku- 
kesed lasevad kui lauldes sooni mööda alla. 

Kohates tänaval kaaskodanikke, me enam ei kooligi argielu värvitust 
asjalikkusest, meile on villand probleemide ahelikust, päevaküsimuste mure- 
likust sagarast, me pigemini lobiseme vallatades mõne mahlaka vahepala- 
kese, pillume vastastikku huumorikillukesi, meie suu kõverjoon veab vägisi 
naerulõikele ning meie meeled löövad kirkalt helisema, kui telefonitulbad vir- 
ges kevadtuules. 

Meie hetkeliseks deviisiks on: enam päikeseküllast, elujaatavat naeru! 

»Moodsate eluraamatute“ sari on seni pakkunud lugejale hulga asja- 
likku, õpetlikku ja praktilist lugemisvara. 

Looduse kevadisel pööripäeval teeme erandi ja anname vajalikuks vahe- 
palaks sõna vestemehele, kes ei taha meid teha ei targemaks ega lahendada 
mingeid probleeme, vaid kes vaatab elule koomilisest küljest ja tahab meile 
olla meeldivaks kaaslaseks puhkusmatkal kevadurbade alleel. 

Käesolevas raamatus esineb lugejale vestemees Salmi-Jaak. Meie 
serveerime, lugeja hooleks jääb — no kõik muu. 

Loodame ka edaspidigi, aastaaegade murranguil või kalendri suurtel 
tähtpäevadel pakkuda kasuliku ja teadusliku kirjavara sekka humoristlikku 
ajaviitelugemist, et valdaks meid tervendav naerurütm: 


Eh-heh-hee! 


Ülikond 


See on õige: on sul uus ülikond seljas — hoopis teine tundmus. 
Ülikond teeb mehe — seda rätsepa tõetera pole keegi saanud vää- 
rata, Ja milleks seda vääratagi? Olgu meil niigi palju rõõmu, et 
vahel võime uhkeldada tuliuue ülikonnaga. 

Soo. Siin ta mul on. Tõin äsja rätsep Mehkelsoni juurest. Tip- 
top, nii kui valatud — oli rätsepmeistri otsus, kui ta viimast korda 
nööpipidi jõngutas mu seljas pintsakut. Teil on kena keha kah, 
lisas ta juure, — parajalt kõhtu ja seda teist asja kah. Siis võttis 
ta viimast korda püksid takseerimisele. Katsus põlvi. Kõditas. Su- 
rusin hambad kokku, kannatasin. Veider tunne, kui keegi kobab su 
põlvi. Kuid rätsepmeister ei leppinud veel sellega. Ta käsi kerkis 
kõrgemale. Julma halastamatusega. Värin käis üle keha. ,,800,“ 
ütleb lõpuks, ,nüüd on kõik korras. Nagu Wales'i prints!“ 

Rätsep oli takseerinud. Nüüd takseerigu kogu maailm. Kadet- 
segu. Ma ei taha kodugi uut ülikonda seljast võtta. Kuidagi täht- 
sust tõstab. 

Järgmisel päeval imetleb mu uut ülikonda sõber Sigrid Naaskel. 

»Ei, tead, riie on hea. Misuke rätsep selle õmbles?“ 

»Mehkelson ikka. Kas pole hästi õmmeldud või?“ 

»Ega ma ei ütle, et halvasti. Aga seljas on ju kott. Pintsak oleks 
pidanud olema rohkem taljes. Püksid on sul ka kummaliselt laiad. 
Võtavad liiga tuult. Sa lase need vead parandada. Muidu on ju 
rumal käia viisakas seltskonnas.“ | 

Seda ütleb sõber Naaskel. Ta tunneb asja. Muidugi ei jäta ma 
kasutamata ta nõuannet. Ma viin ülikonna ümber teha. Seekord 
rätsep Harjaka kätte. Sest mul pole enam hästi usku Mehkelsonisse. 
Tema Wales'i prints on veidi ajast ja arust. 

»Kes teile selle õmbles,“ küsib Harjakas ja vahib ülikonda üle 
prilliklaaside. 

»Mehkelson,“ vastan. 

»Seda ma arvasin kohe. No vana kotiriide võib tema kätte jul- 
gesti usaldada. Aga kuidas te ometi niisuguse kalli riide...“ Ta ei 
lõpeta lauset. Pole vajagi. Ma punastan niigi. 

Paari päeva pärast on mul parandatult ülikond seljas. Nüüd ei 
saaks kellelgi olla ütlemist. ,Täitsa prints Tuaan,“ oli Harjakas 
ütelnud. 

Vajun Lutsude poole, et lasta end imetleda prints Tuaanina. 

Oi joosep — sul ju tuliuus antsut,“ hõiskab vana Luts ise. 
Keerutab mind kui vurrkanni. ,Ma ütlen sulle puhtast südamest — 
pintsak on õudselt pikk. Ja mis kuradi reväärid need! on? Nagu 
luige tiivad. Misuke kuketapja sulle selle õmbles? Ei, lase jala- 
maid ümber teha. Ah, Harakas! Pehäh, see ka mõni rätsep. Kõl- 
baks Oinamäele kitsekarja. Jumaluke, niisuguse mehe kätte sa usal- 
dasid... Vii Tintsu kätte. Vot tip-top mees. Ta teeb sulle ülikonna, 
et naera rõõmu pärast. Aga sel kujul... ei, ei, — see ei lähe.“ 

Mis ei lähe, ei lähe. 

Ma viin ülikonna Tintsu kätte. 

Tints on ladna mees. 

»Harakas tegi? Harakas on hea rätsep. Ega ma ei laida. Oskab 
kah õmmelda. Õmbleb hästi. Ainult välja kukub tal halvasti. No 
muidugi. Kuidas ta ei näinud, et pintsak on pikk, nagu sea soolikas. 
Ühel ansten-härral see ei kõlba. Jah, reväärid ei lähe kah. Ja, ei, 
see Harakas on muidu kena mees küll, oleme seltsis töötanud, aga — 
omavahel — tal pole seda jumalast antud...“ 


»Vabandage, te istute mu kübaral!“ 
»Kas tõesti tahate juba minna?“ 


Soo. Tints teeb asjad korda. Ajame parandatud ülikonna selga. 
»No vot — kentelmann pervõi sort.“ Nii otsustas Tinis. 


Mind külastab ametivend Adam Seen. Väga peen ja maitsekas 
härra, Esitlen talle end tuliuues. 


»Tjaa... Tjaa-tjaa...“ Katsub siit — katsub sealt. , Kuradi kent- 
sakalt istub see taagelvärk. Pealt nagu tiru, alt nagu... Ei, ei — 
siin puudub midagi. Mulle näib, et varrukad on liig pikad... just 
pikad... Ja teine reis on ju üldse pikem. Vaata ise — parem säär 
on pikem! Taevas, misuke hull rätsep selle ülikonna — vabanda 
üteluse eest — ometi on õmmelnud?“ 


»Viimane õmbleja oli Tints.“ 
Sõber Adam Seen pahvatas naerma. 


»Leidsid rätsepa, tõepoolest... Soovin õnne... äh-äh-äh. Aga 
sa, armas sõber, lase need inetud vead parandada. Ma soovitan sulle 
oma kojarätsepa. Pridvornõi — vana keisrikoja rätsep. Ivann Tii- 
vas. Vo! See teeb, kui üldse veel midagi teha saab.“ 


Olgu. Ma viin oma paljukannatanud ülikonna Ivann Tiivase 
kätte. See teeb, kui üldse veel midagi teha saab. 


Ja Tiivas teeb. Kõigepealt teeb ta mu eelmised rätsepad põhja- 
likult maha. 


»No küll on ikka käperdised! Millise toreda riide ära narrinud. 
Toond kohe minu kätte. Vana Stolõõpin tellis alati minu juures üli- 
konnad. Patsutas igakord mulle õlale. Rahul oli. Nojah, eks ma 
katsun teha, mis veel annab. Tõsi küll, teine püksisäär tuleb lühe- 
maks võtta. Ja varrukad ka tuleb maha kärpida. Ja pintsak ise 
on ka pikk. Ta on teile ülepea liiga kitsas. Teil on korpulent keha. 
Aga no, kooskõlas olgu kogu see kupatus.“ 


Tiivas tegi. 
»Jah, pikk ega lai ei või ta enam küll olla,“ oli meie ühine otsus, 
kui ülikonda selga passisime. 


Ivann Tiivas ei nimetanud mind ei Wales'i printsiks ega prints 
Tuaaniks. Pistis nohinal raha tasku ja tegi teist juttu. Et mis 
ma arvan sellest Saksamaa värgist. 


Kui mind jälle nägi sõber Naaskel, irvitas ta kui jõehobune. 


»See on ju tite ülikond... Mõtled sa ennast lasta noorendada? 
Ja mis ma näen veel: vasem säär on sul ju tublisti lühem... Püha 
sinisilm! Mis on sinuga juhtunud?“ 

Midagi erilist ei olnud minuga juhtunud. Võtsin ainult heade 
sõprade nõuannet kuulda. Tahtsin olla Wales'i prints — pergeli 
päralt! 

Siin ma nüüd seisan oma tuliuues. Märter. Rahva naeruks. 
Üks säär pikem kui teine. Alles pärast kuulsin, et Adam Seen üldse 
näeb kõigil inimestel ühe sääre pikemana. Silmavaate viga. Wales'i 
printsi asemel käin kui Pataschon. 

Riie teeb inimese. 

»Vii Mehkelsoni kätte. Võib olla, ta veel leiab mingi nõu. Jat- 
kab kuidagi või...“ — andis sõber Naaskel viimaks nõu. 

Võib-olla — viin. 


Imiku memuaarid 


Voää! Voää! 

Pole siin midagi pead vangutada. Kui meil kahekümneaastased 
noormehed ja näitsikud peavad juubeleid ja kirjutavad memuaare, 
kui meil raugaiga algab 30—40—50 aastaselt, nagu ajalehist loeme, 
ei peaks midagi katki olema, kui kord ka üks imik suskab oma 
memuaarid lehte. Päästame ta mälestused ajahamba hävingust. 


Kui ma esimest korda avasin silmad, olin ma juba sündinud. 
Oleks te näinud papa nägu, oi jesseke! Küll venis pikaks, kui pipra- 
kaun. Oli nimelt selgunud, et ma olen tüdruk. Mul oli papast päris 
tõsiselt kahju. Tahtsin teda ometi nii väga rõõmustada. Ta vaeneke 
oli soovinud poissi. Igatahes piinlik lugu. Meie mammaga püüd- 
sime teda igati trööstida, mis aga palju ei aidanud. Kui papa võttis 
mu sülle, pudenes mul äkki kuskilt avausest midagi märga otse ta 
kuuehõlmale. Pean tunnistama, et ma ise seni veel ei teadnudki 
sellise kena lõbustusvõimaluse üle. Papale sünnitas see ka palju 
nalja ning ta sai rõõmsaks. Meie saime temaga pärast headeks 
fröindideks. 


Kuulmata skandaal! Nad panid mulle nimeks lihtsalt Mari. Ja 
ometi ma tahtsin nii kangesti olla Greta Garbo või Marlene Dietrich. 
Kui õpetaja tilgutas mulle püha ristimise vett ninale, karjusin kõi- 
gest kõrist: ,Poo ää! Poo ää!“ Aga keegi ei poonud. Üldse ei pan- 
nud keegi mu meeleheitlikku eneseväljendust mikski. Siis leidsin 
esmakordselt, kui vastutulematud on inimesed ega taha arvestada 
imikut, kui täisõiguslikku kodanikku. Tõepoolest — teistkordselt ei 
tahaks ma enam hakata imikuks. Hiljem leppisin oma Manni 
nimega; pealegi Marlene Dietrichile olevat pandud Hollywoodis juba 
sulg. 

Muide... harrastan alastikultuuri. Maha kehakaunidust varja- 
vad hilbud ja rumalad viigilehed! Miks peita naisterahva keha, 
olgugi imiku oma, mähkmepuntrasse? Kuis nad moonutavad end 
tundmatuseni rõivastega, need tsiviliseeritud rumalpead ja moe- 
narrid! Siputasin enese kõigist katteist paljaks ja käändusin 
mõnuledes kiigus kummuli, Ägisesin ja siputasin jalgu. Tädi tuli 
parajasti meile. Ta on poolpime, ei näe nina ettegi. Tuli ja vahtis 
ja imetles mind ja patsutas istmikku. 

»Küll on ikka paksupaleline plika! Aga mitte ei saa aru, kumma 
plaani ta rohkem, kas isa või ema nägu? Küll vist ikka isasse läinud 
teine, sigudikuke!“ Ja näpistab jälle hellalt mu istmepoolikut. Isa 
oli tädi peale kaua aega pahane. Aga mulle tegi asi nalja. Õieti oli 
see mu esimene naer sellesinatse maailma elu-olu üle. 

Käisime papaga jalutamas. Ta tõukas mind titevankriga oma 
ees mööda munakive, nii ettuli käis silmist särtsudes välja. Põru- 
tav elamus. Papa oli kuri, sest mamma oli läinud tädi poole koh- 
vile ja jätnud papa koju last hoidma. Sellepärast ta nii vihaselt lok- 
sutaski mind mööda aguli auklikke tänavaid. Keegi hellasüdameline 
tanta tuli mu juure ja tõreles papaga: ,Mis te loksutate ometi sellest 
titest mööda munakive!“ Aga papa solvas vastu: ,Kas kardate, et 
keel jääb hammaste vahele?“ Teravmõtteline, mis! Aga mulle nali 
ei meeldinud. Tõepoolest, mul polegi veel hambaid. Aga naerda 
ikka teiste puuduse üle ka ei maksaks, eks ole ju! 

»See on ju härra Õhuvool, alastikultuuri innukaim õhutaja, ühes 
mõningate oma innukate pooldajatega!“ 


Mulle palgati lapsehoidja. Kena plika, ega laita maita pole 
kedagi. No nüüd saab nalja, mõtlesin. Mis näo papa teeb? Mamma 
oli nüüd vabam ja võis sageli ringi lipata. Aga papat kiskus kui 
magneet kodu poole. Pika peale hakkas olukord närvidele käima. 
Kõik minule määratud musud läksid nüüd lapsehoidjale. Protestee- 
risin ja karjusin. Ent papa käratas: ,Mis sa kröiger lõugad!“ ja pis- 
tis tühja luti suhu. Suu jäi lops kinni. Aga mis sa tühjast lutist 
imed. Oleks võinud ometi nisa suhu pista, nagu ema seda teeb. 
Küll on need meesterahvad alles mõistmatud! 

Ühel päeval uuris mind papa kaua ja põhjalikult ja võrdles 
mingi ajalehe pildiga, et kas ma sarnlen Lindberghi beebile, nagu 
mammale seletas. Et kas saaks mind beebi pähe Lindberghile kätte 
läkitada. 50.000 dollarit on ikkagi kena raha! Kui palju luttisid 
saaks osta selle raha eest! 

Kahjuks olin ma aga teist nägu. 


* 


Täna värvisin esimest korda oma huuli. Kuna huuled on ikkagi 
üsna väikesed asjad, siis oli neid raske leida. Sellepärast tuli üle 
võõbata terve nägu. Kogu huulepulk kulus ära. - 


Kui mamma mind tabas sellise töö pealt, langes ta minestusse. 
Nii kahju oli tal, vaesekesel, huulepulgast! 


* 


Täna nägin esimest korda ennast peeglist ja kohkusin koledasti: 
mu! olid hallid juuksed peas! Voronoff! Andke mulle Voronoffi 
aadress, pean laskma ennast jalamaid noorendada! — karjusin kõi- 
gest kõrist. Keegi aga ei mõistnud mind. Alles pikapeale rahunesin 
jälle, kui mamma silitas peakest ja ütles: , Küll on sul peas aga 
ilusad udemed!“ Nii siis — alles udemed. Juukseid veel polegi. 
Jumal tänatud! 


* 


Vanaemale andsin toredad silmad ette: mul tärkas suhu paar 
hambatiksi. Vanaemal pole ikka veel hambaid. Tont teab, millal 
talle need kasvavad. Papa ütles: , Nüüd võib plikale juba hambasse 
puhuda“. Mis ta sellega mõtles? Kui suureks saan, pärin aru. 


x 


Meil oli kodus uhke skandaal. Mamma ajas papat pantohvliga 
taga. Naersin nii, et piim paistis kõhust. Lapsehoidja kihutati 
majast minema. Küll oli aga madinat! Papa läks seepeale kõrtsi ja 
tõmbas oma nosu viltu. Õhtul leppis ta mammaga ära ja ütles, et 
riid puhastab õhku. Tore õhupuhastuse viis küll! Tehnika. 


Avastasin eneses geeniuse tunnused. Imelaps — imen ju alles! 

Luuletasin oma esimese luuletise. Siin ta on: 
Aidlja dljugabadlja 
att uba pidibabu... 

See tähendab: 

Kevadmaru möllab õues, 
arm ja ilu põksub põues. 

Ent keegi ei mõista seda luulet ega taha ära trükkida. Võib olla, 
et saja aasta pärast saadakse aru ka minu kõrgest luulest. Ma tahak- 
sin varsti oma luuletustekogu välja anda. Ja tahaksin ka kultuur- 
kapitalist saada pajukit. Igatahes kolme aasta kohta suudaksin ka 
mina ilmutada ühe luuletistekogu. Nagu teisedki stipendiaadid. 


" 

Ema tahab mind rinnast ära võõrutada... Kollatõppe võid jääda 
sihukesest uudisest. Ja ma mõtlesin, et võin eluaeg hoida nisa suus! 
Räägitakse ju, et mõnel mehel olevat koguni mitu nisa suus, Kas 
on tõsi? 

Öösel nägin unes, et kõik vabariigi imikud kogunesid kokku ja 
marssisid Toompeale koda nõudma. Ees kandsid suurt plakatit 
pealkirjaga: ,Eluaegne rinnapiim imikutele!“ Kui nõudmist ei täi- 
deta, ähvardasime riigipöörde toime panna. 


* 


Olen juba varsti aasta otsa olnud vabariigi kodanik, aga keegi 
pole veel meelde tuletanud mu teeneid ega mingit autasu määranud. 
Noorus möödub ja ma polegi veel elada saanud! Kas mitte... mürki 
sisse võtta..? Ilus on surra kui... Aga milline mürk tapab kõige 
kindlamalt? Kas piimapublriga saab ennast tappa? Või filtreeritud 
veega? 

Teate, pange need memuaarid ikka lehte. Jääb minust tilluke 
mälestus tulevastele põlvedele. Eks! 


Hüvä päivää! Voää! Voää! 


Kahtlane isik 


Ajaleht ,,Keelekandjas“ ilmus kord rasvase kirjaga järgmine teade: 

»Tallinna on äkki ilmunud salapärane, kõigiti kahtlane ja tume 
tüüp. Eile nähti teda Uueturu ümbruses liikumas. Tal on peas hall 
sonimüts, seljas sinine pintsak, vesti peal rohekas kampsun, jalas 
halli-triibulised püksid ja kollased kingad. Suitsetab lühivarrelist 
piipu. Nägu mõtlik, pilk ükskõikne, samm lühike. Pomiseb vahel 
omaette arusaamatuid lauseid. Kes ta on?“ 

Sõnum tekitas turukauplejate peres elevust ja rohket kõneainet. 

»Kas oled jo näinud koa seda salalikku meesterahvast, kellest 
see suur »Keelekandja“, näe, kirjutab,“ küsitles kerekas kalanaine 
naabrit, peopesadelt kalasoomuseid räpase põlle külge hõõrudes. 

»Kes neid kõiki teab tähelegi panna. Aga eks ajalehemehed leia 
kohe teiste seast kätte. Hea, kui ikke rahvast hoiatatakse. Eile nä- 
gin küll üht sedamoodi meest siin logamas, ei ma teand kedagi ise- 
äralikku arvata.“ 

»Jaa, ei nüüd peab oedma silmad lahti näh.* 

Järgmisel päeval ilmus ,,Keelekandjas“ sama isiku kohta täien- 
dav kirjeldus: 

»Meie kaastööline võttis salapärase tüübi lähema jälgimise alla. 
Tumeda isiku käikude kohta võime lugejaid informeerida täpselt. 
Eile hommikul kella 10 ajal seisis ta Karja uulitsa nurgal, näis ke- 
dagi ootavat. Luges ajaviiteks kaupluste siltide tekste. Vaatas mitu 
korda kella. Nuuskas nina punasekirja rätikusse. Haigutas kolm 
korda. Nagu meie kaastöölisel oli võimalus tähele panna, kannab 
mainitud tüüp must-kollasekirju kaelasidet. Vasema kõrva all on 
tal soolatüügas. Imelik kokkusattumine: ka kuulsa Rummu-Jüri 
ühel sugulasel olnud kõrva all soolatüügas... Samuti on teada, et 
Mehhiko kuulsal röövlipealikul Fernando de Sirgusaglisel olnud va- 
sema kõrva all soolatüügas. Kella 12 ajal kohtas ta kellegi valge- 
päise noormehega. Me usume, et see polnud paljas juhus, et ta 
valgepäise noormehega kohtas. Nad näisid olevat sõbrad. Nad ni- 
metasid tervituse juures üksteist ,fröindiks“ ja ,kikimoraks“. Siis 
vajusid nad seltsis , Trehvunksi“ restorani. Kolme tunni pärast väl- 
jusid sealt kõva auru all ja kirusid kedagi vängete sõnadega, ähvar- 
dades sihverplaadi kukla-taha käänata. Siis istusid voorimehele ja 
kadusid Kadrioru suunas. Noormees näitas veel käega raekoja 
aknale.“ 

Linnas tekkis ärevus. Küsitleti üksteist: ,Kas oled ,,Keelekand- 
jat“ juba lugenud?“ 

»Ah seda sonimütsimehe-lugu?“ 

»Näh. Kust nehuke tüüp küll on välja tulnud.“ 

»Ja kuidas teda lastakse nii vabalt ringi liikuda.“ 

»Keelekandja“ aga jatkas uudiste toomist. 

“Salapärane isik lööb linnas laineid. Poisikari liigub mehe kan- 
nul. Eile polnudki tänavail enam muud juttu kuulda, kui: ,Kas 
oled teda juba näinud?“ ,Kes ta on?“ Ja nii edasi. Oleme rahul- 
datud, et oleme võinud esimesena juhtida tähelepanu kahtlasele 
tüübile. 

Täna nähti teda liikumas Vene uulitsal, kaenlas plekktoru, käe 
otsas must komps. Me küsime: mis plekktoru see oli? Mis must 
komps oli tal käes?“ 

Elevus ja ärritus rahva seas aga kasvas. Paljud kodanikud olid 
muretsenud relvad, sest mine tea, äkki puutud sonimütsimehega 

TOPELT EI KÄRISE. 


»Härra konstaabel, toon teile siin kaks tunnistajat, et olin ko-ogu 
aja tä-äiesti kaine-k!“ 


kokku. Emad hirmutasid juba lapsi: »Ära nuta, — annan su soni- 
mütsimehe kätte.“ 

»Keelekandja“ aga tõi ikka täiendavaid teateid. 

»Eile nähti salapärast tüüpi mööduvat juudi sinagoogist, mille 
aknale heitis ta saladusliku pilgu. Miks vahtis ta sinagoogi aknale? 
Advokaat Lõmpsveist möödudes lükanud ta soni paremale kõrvale 
ja ümisenud kuuldavalt: ,Kuraskinahk, et ei tule ka kord suve.“ 
Mis peitub nende sõnade taga? Kuid meie kaastöölisel on korda läi- 
nud selgitada, et ühel õhtul saatnud ta peolt koju majaomanik Sutsu 
tütre Manni. Vaene tütarlaps! Kui need hoiatavad read jõuaks 
temani!“ 

Nüüd ei võinud enam ka ametivõimud jääda päris ükskõikseks 
asja vastu. Majaomanik Sutsu juure ilmus kriminaal-ametnik ja 
toimis väikselt ülekuulamist. Kellega tütar kurameerib? Mine sa 
tea, vastab Suts, üks junkur tal näikse nagu olevat. Mann! — tule 
siia, ütle, kes on su kavaler, näe, politsei tahab teada. Mann punas- 
tab, lööb silmad maha, kogeleb: ei minagi tea, kes ta on, korra mu 
peolt koju saatis. Meesterahvas ikka on. Sellega lõppes sedapuhku 
ülekuulamine. 

Linn aga kihas ja kääris. . Kiruti. 

»Ma ei saa aru, kuidas ei näe seda ometi politsei. Ajalehed ammu 
kisa täis. Ei julge enam päise-päeva ajal uulitsal liikuda.“ 

»Õige, elu läheb niimoodi untsu. Mul ka sagedasti rahasid ligi -— 
ei julge enam käia ega olla.“ 

»Kesk pealinna liigub ringi tume tüüp. Seaduse silm seda nagu 
ei näe.“ 

»Keelekandja“ jatkas informeerimist. 

»Eilse päeva jooksul nähti kahtlast tüüpi Virumäel, Raekoja plat- 
sil, Vanakraamiturul ja Tartu maanteel. Sinise pintsaku peale on 
tal nüüd siginenud pruun palitu. Kust sai ta pruuni palitu? Ja 
miks kannab ta just pruuni palitut? Ta seisis Draamateatri ees ja 
vahtis maja korstnat; siis heitis pilgu Estonia“ katusele ja naeratas. 
Surus siis käed sügavalt taskusse, vilistas ,Ligadi-logadi sõitsin 
ma...“ ja kadus Jaani kiriku suunas. Ikka salapärasemaks muutub 
too isik, mida rohkem teda jälgid. Kes on ta!“ 

Politsei otsustas lõpuks kindlalt vahele astuda. Ei saa ju lasta 
end narrida ühest kahtlasest elemendist. 


Mees tabati Vana-Viru uulitsal; tal oli mingi värvipott käes. 
»Ahaa, stop, golubtschik,“ — ning kordniku raske käsi langes mehi- 
kesele õlale. Mees kohkus, ajas silmad jõlli. 

»Lähme aga nüüd politseisse, vaatame, mis lind sa oled.“ 

Mindigi. Algas ülekuulamine. 

»Nimi?“ 

«Mihkel Kõpsti.“ 

«Hm. Väga kahtlane nimi. Kust saite pruuni palitu?“ 

»Ostsin juut Itsikovi poest.“ 

«Miks naeratasite Draamateatri juures?“ 

»Naeratasin? Võib olla, et naeratasin. Olen vahel korstna- 
pühkija. Tuli meelde, kuidas hiljuti teatri korstnas põles tahm.“ 

»Aga miks käisite plekktoruga?“ 

«Ah toruga. Teen, näe, vahel ahjusid.“* 

»Miks kannate kaasas värvipotti?“ | 

“Teen ka vahel maalritööd. Aga kas on see siis kuritegu, el...“ 

Tõepoolest — mõtlesid ka ülekuulajad, et mis sellest siis kurja 
on, kui inimene käib sonimütsi ja pruuni palituga, kui ta kannab 
plekktoru või värvipotti... Ent ei — nii lihtne see asi ei või olla, 
kuidas siis lehed kirjutavad. Ja ülekuulamine jatkus. 

Vaimustuses 


Ühe nimi on Kobruleht, teise 
nimi — Tigu. Te küsite, mis me- 
hed nad on? Kui ütlen, — vale- 
tan. Ühe välimus annab lihu- 
niku või elukutselise jõumehe, 
teise oma — majadega hangel- 
daja või matusevoori pidaja tüü- 
bi. Mõlemad punetavate turja- 
dega ja öllitavate kaeltega, kõhu 
kubatuur — — aukartustäratav. 
Kobrulehel on ka mõni takerdu- 
nud vurrutort sinetava ninator- 
biku all röötsakil ripnemas. Tigu 
kolmekordsel lõual mõned põld- 
murakataolised soolatüükad, Ke- 
nad mehed, mitte põrmugi nal- 
jakad. Kõigiti asjalikud. Mõis- 
tuselt kained. Ja kehaliselt? Ega 
toobri servast pole kumbki kaa- 
Dinud seda napsu viina ja tipsu 
õlut. On muidki õõnsuse mõõtu- 
sid olemas, mis vatsaga ja len- 
gelpungaga hingelises kooskõlas. 
Mõned äriliigud saavad vahel ik- 
ka tehtud. Ei tea, kust see näo- 
Värv ja kehavorm siis mujalt 
ikka peaks tulema. Oma kaal 
Peab inimesel ka olema. Kuid 
mitte sellest ei tahtnud ma prae- 
gu rääkida, Ja ma paluks prae- 
su üldse neid härrasid mitte ek- 
sitada, sest nad kuulatavad hin- 
ge kinni hoides taevalikke, oiva- 
lisi helisid, 


Aimate vist, et nad viibivad 


kontserdil, Suures, avaras, valges 
saalis, kus turjakatel, asjalikku- 
del äriinimestel, kel veel äsjase 
ärilise jutujatku lõhngi man, na- 
tike kekakas olla, nagu tähendas 


Kobruleht saali tulles oma kaas- 
lasele. Nad viibisid kontserdil, 
võib olla esimest, aga võib olla 
ka teist korda elus, ja kuulasid 
kuulsat kunstnikku, südamete ja 
meelte vallutajat, — viiulinõida. 
Nad olid mõlemad kuulnud küll 
ennemgi viiulimängu, Kobruleht 
kakskümmend aastat tagasi Kõ- 
tuste küla simmanil, kus Kuuse- 
Volli oli kiskunud leilendrit, et 
sõrmed villis; Tigu aga kuulis 
Vikati uulitsa nurgal iga päev, 
kuidas sant saagis ,Las ma läen“ 
ja teisi südantlõhestavaid viise, 
vahel aga sekka, kui kedagi ligi 
polnud — ,Üks vanamees raius 
kord jämedat puud...“ Aga no... 
see mäng oli kõik hoopis teist 
moodi, kui t00 siin. 

Raske oli taibata, kes siin la- 
val õieti mängis — kas mees 
mängis viiuliga või viiul mängis 
mehega. Näpud kekslesid viiuli 
kaelal, otsegu oleks neil olnud 
palav. Ja poognaga kiskus ta 
pillist välja nagu tormi ja tuult. 
Tammus jalalt jalale, väänutas 
keha ja lõi peaga nõks ja nõks. 
Sihukest asja polnud mehed en- 
ne näinud. Viisid ja laulud tu- 
lid pillist sihukesed, et palka või 
kari sellisid ja sulaseid abiks 
kuulama ja seedima. 

Parajasti oli kunstnik lõpeta- 
nud Sarasate meelihaarava teose. 
Saalis pääsis lahti käteplagin kui 
vetepahin. ,Braavo! Bisl“ kajasid 
ovatsioonitormi Sekka vaimus- 
tavad hüüded. Kunstnik kum- 
mardas. Uus kiidutorm. 


»Hmh!“ tegi Kobruleht ja vah- 
tis nohisedes kaaslasele otsa. 


»Khmnjaa...“ vastas Tigu, enam 
kui muidu hingeldades ja pune- 
tades näost. Kuid muidu istusid 
rahulikult kohal. 

Kunstnik jatkas programmi. Ta 
võlus publiku otse marru. Pilluti 
lilli. Moodustusid terved koorid, 
kes karjusid hullunult: ,Bis! Bis! 
Bis!“ Tõusti püsti, tormati lava 
lähemale, nõuti uusi palasid... 


Kobrulehe kael punetas, kui 
hoiatav signaaltuli. Tigu hingel- 
das ja pühkis higi pealaelt. 

»Hm... hm...“ tegi Kobruleht 
vedurina ähkides. 


»Khm... mnjaa... khm... tja,“ 
nohises Tigu, otsegu keev tee- 
masin. 

Viimaks rauges aplauside hoog. 
Kunstnik ilmus lavale palitus. 
Oli küllastunud kiitusest. Publik 
hakkas lahkuma. Vilgutati tule- 
sid. 

Kobruleht ja Tigu istusid veel 
kohtadel. Ainult ähkimist ja no- 
hinat oli kuulda üle saali, 


Kõige viimastena lahkusid. 
Ajasid vaikides kasukad selga ja 
vantsisid uulitsale. . Uulitsanur- 
gal, kus meestel tuli minna lah- 
ka, pääsis jutt valla. 

»Oh sa peletis... Kus ikka vi- 
butas alles...“ kähises Kobruleht 
öises hämaruses. 

»Eijah, päris põrgunaaskel... 
Sigudik, võttis turja märjaks ko- 
he...“ ägises Tigu vastu. 

»Ptüi, raip, kui loputas lugu- 
SEAS 

»Korradi lehm...“ 

»Oh sa viimane jätis...“ 

»Pärdiku lõust.. .“ 

»Saadana sell...“ 


Ja veel kaua ristlesid ööpime- 
duses tänava nurgal rängeimad 
sõnad kunstniku aadressil, Kes 
oli mehed ajanud oma mänguga 
kõrgesse vaimustushoogu. 


Lai vend 


Alfons Tibu oli lai vend, seda sõna kõige laiemas mõttes. Te 
olete ju teda isegi näinud, kudas ta eksisteerib. Ikka rind püsti, 
pea veel püstim. Ilmub kohvikusse: pistab hooletult käe ministrile 
pihku, et noh olgu siis sulle ka üks tere: noogutab veidikese peaga 
üle kuue laudkonna — pangadirektorile; naeratab poole suuga suur- 
ärimees Spegele — tere jah, ons mul kahju; viskab jala nooblilt üle 
põlve, torkab sigarijunni näkku ja laseb silmad libiseda üle kursi- 
sedeli ajalehe nurgas. Torkab siis sõrmega maabrile küljekondi 
pihta ja pomiseb läbi sigarijunni: ,Frank püsib... jaa...“ ning 
noogutab paljutähendavalt peaga. 

Alfons Tibu opereerib. Ajab ühe sõnaga äri. Keegi ei tea kind- 
lalt, millega või mida. Ajab habet ja äri kah. Kuid ons siis teil 
alati vaja teada, millega tegeleb üks moodne inimene, kes on pärinud 
oma sugupuult ärivaimu. 

Muidugi. Ma ei räägi midagi. See ei võigi olla teisiti, Alfons 
Tibul on ka võlgasid. Oi, palju võlgasid, seda teavad kõik. Ainult 
Alfons Tibu ise ei tea täpselt, kui palju just neid võlgasid tal on. 
Mis sellest nii rääkidagi. Usaldus peab inimesel olema. Kes 
mulle, näiteks, laenab? Sihukest narri ei leia. Mul polegi võlgasid. 
Keegi ei usalda mulle laenu. Klimberpill ei laena, sest Korkenson 
ka ei laena, Kust võibki Korkenson mulle laenata, kui Klimberpill 
ka ei laena. Ja nii edasi. Mul puudub alus, millele ehitada oma 
võlalossi. 

Aga Alfons Tibu — no see on hoopis teine lind. Ütleme, ta 
astub sisse ärimees Suhylaeka juure. Pistab talle veksli 500 peale 
nina alla. 

»Pane oma käsi alla.“ 

Suhvlaegas kräsutab nina, nagu tunneks äkki kustki kõrvehaisu. 

»Suur see on“, uurib. 

Tibu pahandub, haavub. ,No mis sa, tõbras, uurid. Ega ma 
ometi sinu juure kümnetuhandelisega ei tule. Nii mada- 
lalt ma sind ja su krediiti ei hinda.“ 

Suhvlaeka kõrvad, ütleme liiguvad. Kuid siiski ta, ülleme, 
püüab vastu ajada ja aega võita. 

»Hm. Sa tahad siis selle veksli diskonteerida või...“ mühatab 
Suhvlaegas kõhklevalt. 

«Aga otsekohe ikka dis-dis...“ naerab Tibu oma mehist, laia- 
kaarelist naeru. ,Kuule, Suhvlaegas, sa hakkad jumala eest vanaks 
jääma. Lase ennast ometi noorendada. Kas sa, vana kapukas, siis 
tõesti ei usalda viitkümment tuhat... Kena onkel... Kui direktor 
Klimp usaldas alles paari päeva eest tervelt tuhat... mes?.. Ometi 
mis on ta varanduslikult sinu kõrval? — ta on sinu väikese varba 
ols, . .“ 

Vot, vot, just väikese varba ots. Seda teab Suhvlaegas isegi. 
On sul, Tibu, ka need sõnad ikka käepärast. Hea küll, pistan oma 
laapa siia alla. 

Tibu pilutab silma. 

“Ega sina, Suhvlaegas, üksi ei usalda mind. Kõik meie eesti 
tähtsamad ja nimekamad tegelased usaldavad mulle võlga. 
Iga pärdiku juure ma ei lähe küsimagi.“ 

Suhvlaegas muheleb. 

“Nojaa, seda ma tean küll. Ega iga tühja allkiri maksagi 
midagi.“ 

Paar päeva hiljem on Tibu direktor Klimbi kabinetis. 

»Jälle vist...“ uriseb Klimp, altkulmu Tibut põrnitsedes. 

Tibu tõstab käe südamele, sealt otsaesisele, teeb koomilise kum- 
marduse: 

»Sinu alandlik teener. Nuhelgu mind Allah, kui ma peaks su 
au haavama ja ilma vekslita su kabinetti astuma.“ 

Direktor Klimp mõtiskeleb tükk aega süngelt. 

“Mnjaa. Kuidas su ärid lähevad? Tegeled ikka?“ 

»Võin kinnitada ainult ühte, et — mul pole kunagi läinud pa- 
remini kui praegu. Sa näed, ma elan ju laial jalal. Kas tead, kes 
mulle usaldas isegi allkirja? Vana igavene roostenärija, see vana 
konna pimesoolikas — va Suhvlaegas... Päris tõega ikka.“ 

Klimp naeratas. ,Noo. Sa oled va libe poiss.“ Kirjutas siis 
laia joonega oma nime vekslile alla. »Aga see on viimane“, lisas. 
»Nagu ikka“, lisas ka Alfons ja lahkus tänades. 

Tibu pummeldas ja praalis, keerles ringi autoga ja ilma, lasi 
lillat baaridaamide selisis ja ilma, jõi sõpradega ja ilma... Kõik 
nägid ja mõistsid: sel mehel on raha, see mees oskab elada. 

Ent ühel... ma ei tea, kas maksab seda juttu enam jatkatagi?.. 
Noh, hea küll. Ent ühel vana-aasta õhtul veedame aasta viimast 
juppi Alfons Tibu seltsis , Rohelises Põrsas“. Kuidagi nukraks muu- 
tusime. Et aasta saab otsa ja muud kui saab aga otsa. Et oleks 
nagu vaja kord saada ka mõistlikumaks, et peaks nagu hakkama 
kord ka aateliseks inimeseks. * Tõotasime jätta uuest aastast 
alates maha kõik pahed ja kurjad kalduvused — paneme aastaks 
napsikraanile pulga ette, paiskame suitsukarbid nurka... 

»Miks laenad sa alati nii suuri summasid, et sa neid nii kui nii 
ei suuda tasuda,“ noomisin Tibut suures aaletuhinas. ,,Ole ometi au- 
mees. Laena viis krooni, no laena kümme — selle sa maksad kord 
tagasi. Sa oled aus ja õiglane inimene. Igaüks peab sinust lugu. 
Eks ole? Tõotad sa seda?“ 

Tibu haaras ootamatult mu käe, surus liigutatult, silmis hiil- 
gasid pisarad, kui kristalliseerunud süütus. 

»Lõotan“. 

Tõotas. 

Nädala pärast kohtan. Tibu on sünge ja sapine. 

»Head uut aastat,“ hüüan. 

»Tögad või?“ urises Tibu vihaselt vastu. Sülgas mahlaka lirt- 
saka ja kõndis kurjustades edasi. Ei soovinud rääkidagi, mis viga 
mehel. 

Alles hiljem kuulsin, et Tibu krediit oli äkki hävinenud. No 
põhjalikult. Mis krediiti saabki enam olla inimesel, kes... 

»Pst — härra Porujomski... Kas olete juba kuulnud — oma- 
degaläbi — —“ 

Porujomski peatub ehmumult. 

»Mis? Kes on läbi?“ 

»Eks Alfons Tibu ikka...“ 

»Ärrrge rääkige!...“ ja silmad sarnlevad autorattaile. On Po- 
rujomskigi Tibule shireerinud. 

»Jah, tõega. Mõtle ometi, paari päeva eest nurunud 0 Pinsel- 
manni käest viit krooni laenuks...“ 

Porujomski lööb käega. ,,Pähäh, siis on ta muidugi otsas juba.“ 

Tänav vahet teine kahekõne. 

»Aa, tere härra Suhvlaegas, head uut aastat... Olgugi ajad nii 
halvad, et isegi, teate, see Alfons Tibu...“ 

»Noh, mis temaga?“ hirmub Suhvlaegas. 

»Pankrott...“ 

Mis Tibu... pankrott?“ 

«No selge asi, kui inimene käib sõbra käest juba üht krooni 
laenamas. . ,“ 

»Üht krooni“, — lööb Suhvlaegas käed kokku. ,Siis on ta ju 
päris pätt...“ 

Ja nii edasi. Nii kõikjal. Nii kõikjal löödi vaese Tibu nina eest 
uksed kinni ja muidugi ka shiirod ja krediidid... 

Ja mis te arvate? Alfons Tibu ongi nüüd pätt. Käib vanad 
kotad jalas, palitukrae alati üleval, habe ajamata, kurgualune kae - 
luseta. Nüüd nurub ta kümnesendiseid laenuks. Seda usaldatakse, 
sest selle tagasimaksu keegi ei nõua. . Allakäinud mees. Aga lai 
vend oli omal ajal. On ta süüdi oma langemises? 


PUHKUSELE! »Ahaa, teie mees on kord juba käi- 


»Vaata-vaata! Kohver on kergem nud Kuressaares mudavannides.“ 
kui ma mõtlesin!“ »Kuidas te seda teate, härra dok- 

»Näed nüüd! Eks ma ütelnud sulle tor?“ A = 
kogu aeg, pakime sinna veel üht- »Noh, siin teie hõbelusikal ju sew 
teist sisse!“ sab: , Kuressaare kuursaal. 

Imearst 


Mine sa usu neid arste. Vahel 
teevad kohe imetegusid. Nagu 
juhtus Ludi Seesamiga. 

Inimene no puruhaige. Kõik 
arstid läbi lasknud, kõik rohud 
kinni keeranud. Aga ei ühtigi. 
Ei parane. 

Ludi käib kõveras kui kael- 


kook, üks liige sedapidi, teine 
teistpidi nässus. Ägiseb ja nagi- 
seb, kui sahvriuks. 

»Mine korraks veel doktor Pa- 
bula juure. Ta noor mees, pole 
seni veel kedagi jõudnud maha 
suretada,“ soovitab Ludile sõber 
Vilepulk. ,Ehk ta annab mõne 
ehtsama rohu.“ 

Lähebki Ludi Seesam dr. Pa- 
bula juurde. 

Tohter vahib Ludit seest ja 
väljast, pealt ja alt, koputab, nä- 
pistab, kuulab ja kudistab. ,Tjaa,“ 
ütleb lõpuks. 

»Mis te sellega tahate öelda,“ 
pärib Ludi. 

»Ega muud midagi, kui et teil 
on kohe niisugune kalduvus.“ 

»Miuke kalduvus,“ pärib Ludi 
edasi. 

Ega arstid palju ei taha ju rää- 
kida. Aga see tohter siiski rää- 
kis natuke. 

»Õigust öelda, teil on jooksja 
kalduvus.“ 

»Ah kohe niuke kalduvus?“ 


»Jah, mis seal salata.“ 


»Einoh,“ naerab Ludi, , mis sel- 
lest siis salata. Kui inimesel on 


HOMMIKUNE ÜLLATUS. 


21 


niuke kena kalduvus. See on ju 
tore kohe.“ 

»Tore?“ 

»Tore näh.“ 

Arst veidi imestab. No küll on 
alles ehtne patsient! 

»Ma loodan, et meil läheb kor- 
da seda siiski välja ravida.“ 

»Ei, ei, tohtri saks, jätame au- 
paklikult selle tegemata. Kui on 
kalduvus, siis olgu. Mis tast 
välja rookida.“ 

Ja ei hakanudki Ludi ravima. 
Lahkus lustakalt tohtri mant. 


Kadus Ludi kuhugi pikemaks. 
Saabusid suured spordimängud. 
Sportlasi valgus kokku — igast 
kandist. 

Publiku seas istub ka dr. Pa- 
bul. Jälgib pinevaid võistlusi. 
Maratonis tuli esikohale... dr. 
Pabul ei usu kõrvu — Ludi See- 
sam. 

KÜLM KEVAD, 
või tuba kõigi mugavustega. 

ohmun 


APRILLI KÕNELUS. 


»Kas oleksid õnnelikus abielus ühe- 
silmalise mehega?“ 

»lialgi!“ 

»Süs on küll parem, kui käsitsed 


oma vihmavarju ettevaatlikumalt!“ 


Sa imede jupp! Silmab ka 
Ludi tohtrit. Tervitab kaugelt. 
»Le olete ju imearst kohe. Te- 
gite mu terveks.“ 

«Mina? Ega ma teid ju ravi- 
nudki.“ 

»Aga te ju ütlesite, et mul ole- 
vat jooksja kalduvus. Eks hak- 
kasingi siis treenima. Ja näete 
— olen kuulus jooksja.“ 

Noh, mis te ütlete selle kohta. 
Enne ma arste ei uskunud, aga 
nüüd küll peab hakkama neid 
uskuma. Teevad ikka vahel 
imet. 


Kapsaussid 


Igal kevadel tulevad peenra- 
mured. Muidugi neil, kel on 
maalapike. 

Jälle on kevad. Päike kallutab 
soojust. Kuldnokad vilistavad: ja 
jõed ajavad üle kallaste. Loodus 
teeb igasugu sirkust. 

Ja keegi ei vastuta, et täna- 
homme juba hakkavad majan- 
duslikult mõtlevad inimesed ae- 
dades kaevama. 


Olgu omavahel mainitud, et mul 
on ka tilluke maanatike, kus igal 
kevadel kah ikka kaevan. Kas- 
vatan kapsaid. Mulle üldse meel- 
divad kapsad. Ainult neid usse 
on palju. See küll ei meeldi. 
Kas te teate ka, mis onkel on see 
kapsauss? Ta ronib sul mööda 
majaseina üles, poeb tuppagi, lä- 
heb pööningule ja kipub iga pilu 
vahele. Kõikjalt irvitab vastu ta 
kollane lõust ja võib su viia mee- 
leheitele, kui oled nõrga verega 
inimene. Ent mitte ainult lakka 
ei kipu ta, sunnik, vaid turnib 
üles ka mööda püksisäärt. Õud- 
ne kohe. Tühine pisike tõuk, aga 
kui palju pahandust teeb! 

Miks tungib too loomanatuke 
nii järelejätmatult kõrguste poo- 
le? Siin oleks psühholoogidel tä- 
nuväärt tööpõld peamurdmiseks 
ja asja klaarimiseks. Meie ei tea 
midagi kapsaussi hingeelust ja 


ilmavaatest, teame ainult, et ta 
ronib ja ronib. Vaadake, nende 
vastikute tõukude vastu tuleb et- 
te võtta midagi radikaalset, See 
oli mu kindel otsus juba läinud 
kevadel, kui olin tippinud peen- 
raile sümpaatsed kapsataime- 
noksud. Seisid kenasti püsti, kui 
hiirekõrvad. Aga mis sa mõistad 
nende hulludega peale hakata, 
tähendab — kapsaussidega? Üks- 
haaval neid kogu suve jooksul 
giljotiinida ei jõua. Kana ka ei 
viitsi neid õgida. 

Õnneks leidub alati häid ini- 
mesi, kes kargavad appi hea nõu- 
ga, kus aga vähegi võimalik. Mi- 
nu naabruses elutseb üks sihuke 
mees, Jaan Sula on ta nimi, kel 
alati on iga asja jaoks hea nõu 
käepärast. Ma kirjutan sellepä- 
rast neist asjust, et ka laiemad 
rahvamassid võiksid kuulda head 
nõu ja õpetust. 

»Ah kapsaussidest ei saa jagu,“ 
kõneles Sula, kui olin talle kurt- 
nud oma ussihäda. ,Tühine asi. 
Ja odav abinõu. Rahvas ei tea 
aga seda veel ja vaevleb ussihä- 
das. Mitte midagi muud pole 
tarvis teha, kui kalla taimedele 
petrooleumi peale. Lase igaühele 
üksikult juure peale sirts keras- 
sini ja ussidest oled ilusti lahti. 
Pole sul tühjadega jändamist 

enam midagi ja rahu on majas. 
Mul kõik kapsapeenrad petroo- 
leumiga üle kastetud. Ja midagi.“ 

Tõesti — lihtne ja odav. Nii 
ma siis tegingi, nagu Jaan Sula 
oli õpetanud. Ikka sirts kerassini 
iga juure peale, 

Uus abinõu usside vastu levis 
minu kaudu ümbruskonnas üsna 
kiirelt. Iisberg, Madisson, Kuru, 
Kõngaspuu, Nösi — kõik need 
head naabrid ja sõbrad kallasid 
oma kapsapeenrad suure eduga 
petrooleumiga üle. Ning taga- 
järjed ei lasknud end kaua ooda- 
ta. Kõige enne tõmbusid minu 
kapsad näost lillaks, selle järele 
ka kõigi armsate naabrite omad. 
Ja kuivasid siis ära suurima sü- 
damerahuga. 

Kord näen — Jaan Sula tuleb 
linna poolt. Na kenas tujus. Pea- 
tan mehe. 

»Noh, kuidas su ussid,“ küsib 
Sula laial naerul. 

»Hävinesid...“ solvan vihaselt. 


»Ka — kas ma ei üteld, et ai- 
tab... Kerassin mõjub ussidele 
ikka kõige paremini... Mul ka 
viimne kui uss ka- kadunud jah.“ 

»Aga kuidas kapsad kasvavad,“ 
küsin. 

»Ah ka- kapsad neh. Ära kui- 
vasid teesed, oh sa to- tondivari 
neh...“ 

»Mul ka.“ 

»Se- seda ma arvan. Aga ku- 
das teistel?“ 

»Kõigil kuivad.“ 

»Se- Seda ma arvan neh. Ei, 
enam petrooleumi ei pane peale. 
Sutt ka- kange teene...“ 

Ja nüüd tegi Jaan Sula mulle 
sulaselgeks, miks petrooleumi ei 
või kapsastele kallata. Mõjub 
kapsastele halvasti. Ussidele mõ- 
jub hästi, selle vastu pole vaid- 
lemist. Aga, vaata, edespidi pa- 
neme taimejuurele nahvtat. An- 
nab suurepäraseid tagajärgi — 
oli Sula nõu. Kui paneks õige 
tänavu nahvtat? 


Tarakan 


Aeg-ajalt läbivad ajalehist tea- 
ted, et siin-seal pealinna söögi- 
majades on leitud tarakane. 

Neil päevil politsei koostas pro- 


tokolli  söögimajapidaja  Mats- 
manni peale — tarakanide pä- 


rast. Tal tuli trahvi maksta. Ta- 
rakanide pärast. 

Selle teema peale tekkis söögi- 
majas vaidlus. Kauemat aega 
Venemaal elutsenud Joosep Sulp 
rääkis: 

»Mis tarakanid need siin ka 
saavad olla! Teie, mu härrad, 
pole tarakani näinudki. Vot, Ve- 
nemaal on tarakanid! Jookseb kui 


vasikas üle seina, nii et judin 
käib üle rootsu. Sõrad muudkui 
krõbisevad, ei lase öösel maga- 
dagi. Need on tarakanid! Slaavi 
veri. Aga kas need kääbused 
siin ka mõned tarakanid! Pru s- 
sakad on need loomad! Prus- 
sakad, mu härrad, on need kää- 
busloomakesed, aga mitte tara- 
kanid! Kui pikk see ,tarakan“ 
teil oli, mille eest tehti proto- 
koll?“ 


Matsmanni vurrud liikusid. Ta 
tuli laua juurde ja näitas pöidla 
laiust vahemaad. Üsna tilluke. 

»Nii pikuke ta tühine ritsikas 
oligi!“ 

»Nojah — prussakas! hõis- 
kas Sulp võidurõõmsalt. ,,Mõni 
mees on ju tume nagu neegri 
nahk! Ta ei oska vahet teha prus- 
saka ja tarakani vahel. Olete 
Valesti trahvi maksnud, 
härra Maismann. Võtke prot- 
sess uuesti üles! Kas teil pole 
üht looma käepärast — tooge 
mulle näha. Vaatame, kas saame 
õiguse jalule!“ 

»Liisi — mine too kähku üks 
riisikas pliidi prao vahelt härra- 
le näha,“ käsutas Matsmann tee- 
nijat. 

»Ei ole vaja — ma leidsin prae- 
84 ühe loomakese supi seest,“ 
teatas keegi sööja rõõmsalt. Pu- 
tukas õngitseti ühisel jõul vede- 


»Tjaa, armas sõber, kes õngitseda 
tahab, peab omama kannatust!“ 
»Ja teie omate?“ 


»Kuidas veel! Olen ju desarmee- 
rimiskomisjoni liige!“ 


likust välja ja võeti põhjaliku 
analüüsi alla. 

»Puhastverd prussakas!“ otsus- 
tas Sulp. ,Tarakan on tõmmum 
ja kehakam. Puusadest on ka 
laiem. Üleüldse — tarakane meil 
Tallinnas polegi. Vana vene sea- 
duse järele tarakane ei tohigi 
tappa — püha loom!“ 

»No vaata nüüd,“ lahutas söö- 
gimajapidaja haavunult ja paha- 
selt käsi. Kuidas tehakse selget 
ülekohut. Ma pidin tarakani eest 
trahvi maksma, aga mul polegi 
tarakanel! Prussakad hoopis. Pea 
veel niiviisi äri.“ 

»Pange aga protsess käima — 
võidate kindlasti“ andis Sulp 
nõu. ,,Mina tulen eksperdiks ligi.“ 

Jäigi sedasi, et algab protsess. 

Olukord kohustab 


Harilikult ei tarvitse rikas inimene muretseda oma tarkuse taga- 
varade pärast ega oma suuvärki peita vargsi taskusse. Üldiselt on ju 
teada, et kes on rikas, see on ka tark ja mis tema ütleb, see on ka 
hästi öeldud. Kehvik ei julgegi palju oma häält paisutada, olgu siis 
vahest kodus oma perekonna keskel, kus ta end tunneb kangelasena 
ja targana. Kodus laob ta oma tarkusesalved lauale — imetlege ja 
langege põrmu. Väljaspool kodu ei tarvitse ta palju suud paotada. 


Hoopis teine olukord on rahakal inimesel. Ta peab rääkima, ta 
ei saagi vaikida, kuigi peaks seda mõistlikumaks. Olukord kohustab. 
Kui näiteks mõni ajaleht korraldab ankeedi: , Milline on teie arvates 
kõige suurem kiirus maailmas?“, siis ei pöördu ta mitte mõne tühi- 
palja kehva isiku poole, vaid valib välja ikka kaalukama nime, kelle 
taga on mõni suur saeveski või potitehas. Mis teabki, ütleme, koja- 
mees Luuvurr kiirusest? Kõige suuremaks kiiruseks on talle see, kui 
ta jõuab uulitsalt kasida hobusesõnniku enne politsei protokolli. Hoo- 
pis teine asi on, ütleme, suurtööstur Nabanips, kes on vahel ainsa 
ööga paarsadatuhat läbi lennutanud. See mees juba tunneb natuke 
kiirust. 


Kuid see ei puutu asjasse, Ma tahtsin ainult mainida, et rikka 
inimese seisukoht kohustab kõnelema. Teda ju kutsutakse kõikjale, 
ta on igal pool oodatud auvõõras ja tema suust ootab igaüks üht väi- 
kestki kõnekest, olgu see pulmas, varrul, juubelil, sünnipäeval, ma- 
tusel või muul puhul. Ta ei pääse sellest. Peab rääkima. Hea, kui 
suu parajal kohal. Aga kui ei ole parajal kohal? Siis on olukord 
narrim. 


Mul on vana hea sõber Ott Opakas, nüüd mitme tööstuse ja ette- 
võtte omanik, igas linnajaos omal maja, oma auto, sulased ees ja 
taga. Paljaste kätega hakkas peale ja üles vinnas mehike enese — selts- 
konna kõrgematele tippudele. Mees aga ise kurdab, et raske on seal 
üleval“ olla, pole seda haridust, pole lihvi ja lakki. Ei julge suudki 
lahti teha suurte härrade seas. Ole kui hiir vagusi. Aga sinu arva- 
mist küsitakse iga asja kohta. Kui mäüütasin vanasti täikal hõlma 
alt üht-teist, ei küsinud keegi millegi kohta mu arvamist. Ega ma 

Ta oli juba tuletanud meele juubilari nooruspäevi... 


ole nüüdki targem, aga näe arvamist küsitakse. Ja sõna antakse 
igal olengul. 

Kord vedas Ott mu lokaali, Kostitas söögi ja joogiga. 

»Sa, poisu, oled na kirjamehe moodi mees. Sulg ja sõna jookseb 
kui sula või,“ kõneles Ott mulle õlale patsutades. ,Sa tead, et mul 
tuleks kõnelda, aga ma ei oska ju mitte kui midagi rääkida. Teedki 
suu lahti, aga mitte piuksu ei tule. Pea on mõtteist nii lage, et hirm 
hakkab. Ja nii istudki jälle häbiga maha ja pühid laubalt hirmu- 
higi. Igaüks irvitab, et näe ise suur rikas miljonär, aga ei saa Sõ- 
nagi suust. 

Aga mulle tuleb ühtelugu neid kutseid ja olemisi. Nüüdki tuleb 
jälle suurärimehe Küüslaugu juubel, sa tead küll, et mul on temaga 
suured ärilised tehingud, et ta on mu suurem tellija. Pean minema 
ja rääkima. Ole hea poiss, — vorbi üks juubelikõne valmis. Aga 
Parem tee kohe neid üks portsjon valmis, na igaks puhuks, nagu 
Sünnipäevad, matused ja teised juhtumised. Teed — jah?“ 

Ta nurus nii härdalt, et kahju oli mehest. Sain ta olukorrast 
aru ja lubasin teha. 

Tegingi. Paari päeva pärast viisin talle kätte terve kimbu iga- 
suguseid kõnesid. Lisasin veel, et paberilt lugeda oleks ikka na inetu. 
Ei, ei, vastas, — ta õppivat nad ilusti enne pähe. Nooja — vastasin 
rahuldatult — see on teine asi. 

Kudas asi välja kukkus Küüslaugu juubelil, kuhu oli kogunenud 
meie pealinna eliit ja koorekiht, sellest kuulsin pärast sõbra 
Paul Põnksi käest mõndagi. 

Ott Opakas oli kõnelenud. Jaa. Ja veel kuidas. Kõik olnud 
hämmastunud, nii ladusalt rääkinud. Keegi tähendanud naljatades 
koguni, et kas vanal Opakal pole vahest grammofon kõhus. Kust ta 
need toredad sõnad võtab? Mul täitis uhkustunne rinda, sest eks 
olnud need minu vaimusähvatused, mis olid vaimustanud seltskonda 
Opaka suu kaudu. 

Ta oli tuletanud meele juubilari helgeid nooruspäevi, ta oli kiit- 
nud ta geniaalsuse tõusu äri alal, ülistanud ta sõbralikkust ja õilsat 
inimsuse joont teenijaskonnaga ja ärikaaslastega suhtumisel (kõik 
minu mõtted...)... ja... ja... siis oli äkki jäänud toppama, vahti- 
nud hirmunult ringi, ökitanud ja mökitanud, kogelenud, pühkinud 
higi laubalt, nuusanud nina, vahtinud abitult oma eluseltsilise mitte- 
midagi ütlevasse näkku, kobanud siis põuetaskus väriseva käega ja 
tirinud ärevalt ühe paberilehekese taskust välja. Rahunenud natu- 
ke, lugenud lehte ja jätkanud siis kõnet, mis muutunud varsti sama 
soravaks kui varemgi. 

»Tuletades meelde meie kalli kaasvõitleja möödunud elupäevi, 
näeme, etsee oli täis võitlust ja energilist tegutsemist. Kuhu ta käed 
külge pani, seal oli edu. 

Nüüd... astudes kadunukese värske kalmukünka juure ja kattes 
seda pärgadega, ei suuda meie sisemisest liigutusest hoida tagasi 
pisaraid...“ 

Kuulajad olid pistnud pead kokku ja üle saali oli kostnud sisin 
ja sosin. Juubilar oli nihutanud tooli järsu kolinaga... Keegi oli 
hõiganud ,.proosit“. Kuid Ott oli jätkanud hoogsalt: 

»Armsad leinajad! Sel suurel kurbuse hetkel, mil must muld 
katab meie kalli kadunukese ja kalmuküngast ehivad lillede kuhilad, 
kosiku meie südamlik soov sulle hauapõhja puhka rahus, kallis 
sõber ja kaasvõitleja...“ Ott oli pühkinud rätiga silmist liigutuse- 

pisaraid. Ent ümberringi oli tõusnud naerutorm ja hirnumine, läinud 
lahti maruline käteplagin, käratsus, sõim ja vandumine läbisegi. 
Opaka õrnem pool oli virutanud mehele kõva müksu küljekontide 
vahele: , Keda sa, vasikas, siin matad?“ Ott oli äkki ehmunud ja 
prantsatanud raskelt toolile. ,,Mis? Kas ma rääkisin -jälle rumalasti 
või?“ ,,Veel küsid! Ise matad ju elavat inimest — juubilari.“ Oti 
vahtinud nukralt paberilehte. ,,Nonäh, eks olegi pannud selle teise 
paberinäraka tasku, oh sa pime metslane.“ 

Naeru, saginat ja pahandust olnud kogu õhtuks. Opakas olnud 
vaikne kui nott. Mitte sõnakest pole mees enam rääkinud. Mine tea, 
läheb jälle viltu... 

Küüslauguga läinud aga peale juubelit Opakal äriasjad sassi. 
Mehed jäidki üksteisega vänta. 

Sestsaadik Ott Opakas enam ei kõnele, kuigi vahest olukord 
kohustab. 


MEREKARU KUIVAL MAAL. 

Noorkirjanik 


Ajalehtedes on nüüd moodi läinud nõuandenurgad. - Rahvas 
küsib, lehemehed vastavad. Kui lehemees ise ei tea, küsib omakorda 
eriteadlase käest. Muidugi, vahel satud ka puntrasse. Rahvas küsib 
vahel selliseid asju, et kratsi kukalt. 

Olen ka jõudumööda püüdnud vastata. See on ju ka omasugune 
ajusport. On, lapsukesed, vahel juhtumeid, kus tunned, et oled nagu 
pigis. Mitte, et ei oska vastata, aga... ei tahaks nagu teist inimest 
pahandada või sedasi. 

Hiljuti küsis keegi noormees, et kust saaks koduväi kohta, ja kui 
seesugune koht leitud, et kas tuleb siis abielluda ka, ja kui abiellu 
astud, mis siis peab tegema ja kuidas olema ja elama? Siin, loomu- 
likult, tuleb vastuse üle enne põhjalikult järele mõtelda, et inimest 
mitte juhtida eksiteele. 

Vahel tuleb anda juriidilist abi. Nii saabus neil päevil toime- 
tusele kiri kaheksa-aastaselt koolipoisilt, kes küsib, et kas isal on 
õigus kodus anda pojale ihunuhtlust, kui poiss toob koolist koju tun- 
nistuse, millel elukombed märgitud nõrgaks? See on jällegi üks 
põhimõtteline küsimus, siin pead vastust kaaluma põhjalikult. Noort 
inimest ei või ajada meeleheitele, kuid ka isa ei tohiks nagu pahan- 
dada, sest lehe tellimisraha tuleb ju isa taskust. Peab olema mitte 
ainult teadmist Balti eraseaduse kohta, vaid ka peent taktitunnel. 

Mõni aeg tagasi tuli kiri noorelt inimeselt, kes küsis nõu, kas tal 
maksab hakata noorkirjanikuks. Mulle jäi tumedaks, kas ta oli poiss 
või tüdruk. Nimi — Leilo Veene. Sobiks nagu mõlemale. 

Toon katke kirjast. 

“Minu nimi on Leilo Veene. See nimi sopib noorkirjanikule. 
Sellepärast ma mõtlen, et hakan õige noorkirjanikust. Miski muu 
asi mulle ei klapi. Puid lõhkuda ma ei taha, ka muu töö on mulle 
vastik, ülepea kehaline tegevus mind ei tõmma sukugi. Tahan hak- 
kada kirjutama romaanisid, völjetonksisid ja novelletisit. Olen saa- 
nud põhjaliku eelarituse, valdan peale teiste keelte veel basuuto, 
baski, tagaindia ja montekarla keelt. Palun nõuande nurgas vastata, 
kas ja kudas saab minust noorkirjanik? Ühtlasi palun teatada, kust 
ja kui palju saab kirjutamise eest honorea raha ja kas avantsi ka 
antasse?“ 

Kirjale oli juure lisatud, et kui annate eitava vastuse, valmis- 
tuge matusteks... Oli jäetud ütlemata kelle matusteks, kuid juti 
võis olla ainult tema või jälle minu matustest. Kolmat võimalust 
raske ette kujutada. Sellepärast pole ime,et andsin täiesti rahustava 
vastuse. 

»Teil näikse olevat kõik eeldused teatud asjaks. Andke midagi 
trükki. Kirjutage enne midagi. » Ilma selleta on väga raske saada 
kirjanikuks. See peab olema haruldane geenius, kes tahab saada 
kirjanikuks, ilma kirjutamata. Kirjutage, trükkige ja jälgige siis 
arvustust. Katsuge end arvustuse juhtimisel arendada. Nii siis -— 
jälgige arvustust!“ 

See oli minu vastus Leilo Veenele nõudeandenurgas. See oli mu 
kaval trikk. Lükkasin vastutuse sellega endalt arvustajatele, 

Paari nädala pärast ilmus noorie albumis ,Bumerangel, tingel- 
tangel ja triangel“ Leilo Veenelt esimene novellett. ,,Armastus ja 
surm“ oli pealkiri. Kaks noormeest armuvad. Kummalgi on oma 
blondinglike südamel. Noormehed ruttavad kohtamisele oma arm- 
samatega. Mehed satuvad vastakuti valveta ülesõidukohal, raudtee- 
liinil. Samal hetkel läheneb kiirrong kohutava müraga. Rong on 
ainult kolm sülda eemal. Kumbki noormees loodab jõuda enne 
rongi üle raudtee, et mitte lasta kallimat oodata. Laseme autoril 
rääkida: 

»Robi teeb hüppe paremale, et Vellost mööduda, ent samal hetkel 
on. Vellogi hüpanud just täpselt samasse kohta ning nad põrkavad 
rinnutsi kokku. ,,Vabandust“, palub Robi. 

»Andke jumalapärast andeks“, — vabandab Vello. Rong aga 
läheneb kohutava müraga. Kolm sülda, veel ainult kaks sülda 
lahutab neid... 

Robi kargab meeltheites vasemale, kuid samasse on hirmuga 
karanud ka Vello. Jälle on nad rinnutsi koos. 

»Taeva pärast, andke andeks“, — anub Robi. Ka Vello on viisa- 
kus ise: ,Tuhat vabandust, armuline härra!“ Rong läheneb aga kohu- 
tava kiirusega... Tuline aur käib noormeestele juba vastu silm- 
nägu... Veel ainult paar meetrit, meeter lahutab neid paratamata 
hukkumisest. .. 

Robi teeb otse panterliku hüppe uuesti paremale, et lipsata vas- 
tasest mööda. Kuid Vellogi oli toiminud täpselt samuti ja jällegi oiid 
nad vastakute. Rong aga lähenes kohutava kiirusega. Mürin lukus- 
tas kõrvad. Helgiheitjad pimestasid silmi. Veel ainult mõni toll 
edasi — ning... 

»Te olete häbematu!“ karjatas Robi Vellole näkku. Ta ei suut- 
nud enam külmaverd alal hoida. 

»Te ise olete kaabakas, võrukael, lambapea! Kas te siis ei näe, 
et iga silmapilk võime surma saada! Mis te siin hüppate, kui konn!“ 
Sattus nüüd Vellogi sõimuhoosse. Rong aga lähenes kohutava kii- 
rusega... Veel helk... 

»Kes on konn! Ma palun korrake!“ 

»Teie olete konn! Kuulsite nüüd!“ 

»Säh sulle!“ — ning Robi kõrvakiil lajatas Vello põsele. Rong 
aga lähenes kohutava kiirusega... 

Vello silme ees lõi vihast pimedaks. Ta haaras metsiku hooga 
Robil kramplikult kõrist. Kaks vihast looma vähkresid roobaste 
vahel, elu ja surma peale võideldes... Rong aga lähenes kohutava 
kiirusega... Noormehed rappisid, rabelesid... Pikkamööda rauges 
nende jõud... Rong lähenes...“ 

Sedasi lõppes novellett. Na, teate masendava mulje jättis. 

Peagi ilmusid ka arvustused. 

Arvustaja Jaan Nolbes ütles: 

»Haruldane dünaamika väljedub Leilo Veene novelletis. Rongi 
metsik tormamine, mürin ja ragin — tormav surm kahe armastaja 
peale jätab unustamatu mulje. Aitäh Leilo Veenele sügava elamuse 
eest. Kirjanduse pärl. Sooviks siiski, et edaspidistes töödes oleks 
Veenel vähem pinget.“ 

Arvustaja Jeerik Pasun kirjutas: 

»Mingi mannetus, jõuetus, loidus läbistab Leilo Veene novelletti. 
No öelge ise, millised saamatud noormehed: Kui nad ei saanud edasi 
minnes üksteisest viisakuse tõttu mööda, astunud siis rongi eest 
tagasi. Ehk mis kiirrong see on, mis venib kui täi. Ma pole Eestiski 
näinud sihukesi kiirronge! Kui Leilo Veene veel mõtleb edaspidi esi- 
neda, siis lisagu ta dünaamikat. Teisiti ei maksa tulla esile.“ 

Kolmas arvustaja — Siim Seenevihm ütles lühidalt: 

»Täielik mõttetus ja lollus. Leilo Veene jätku sulg rahule. 
Pläma ei maksaks kirjutada ikka kah isegi noorkirjanikul. No kes 
on enne kuulnud sihukest tobedust: kiirrong läheneb kogu aja kohu- 
tava kiirusega, noormeestel aga aega jägeleda teineteisega küll... 
Lollus kirjandusest eemale!“ 

* 

Leilo Veenelt tuli nõuandenurgale uus kiri: 

«Noh, nüüd olen siis kirjutanud ja arvustused on kah olemas. 
Palun nõuandenurga toimetajat öelda, millise arvustuse pean omale 
võtma edaspidiseks juhtnööriks? Palun kiiret vastust. Ei taha kauem 


TEMA HÄDA 


»Ah, teie mees kõneleb unes. Ja 
te tahaks seda kõrvaldada?“ 

»Ei-ei, härra doktor! Tehke mida- 
gi, et ta kõneleks selgemini!“ 


olla teadmatuses, kas minust saab kuulus kirjanik või ei saa. Ja veel: 
mulle ebasoovitava vastuse korral tuleb aegsasti testament valmis 
teha...“ i 

Kellel tuleb testament valmis teha? Mis talle vastata? Millise 
arvustuse talle pean andma juhiseks? 

Vaat probleemikene. Pole just kerge olla nõuandenurga toimetaja. 

Tervendav võistlus 


Tuttaväid kohates on meil esimeseks küsimuseks: ,, Kuhu lähed?“ 

Paari päeva eest kohtas mind tänaval Kassisaba elanik Siim 
Tuhvel. Tervitame, sest oleme igivanad tuttavad. 

»Kuhu lähed?“ küsib kohe Siim, nagu tavaliselt. 

«Lähen niisama... puid ostma,“ kostan lühidalt, et kiirelt jutust 
vabaneda. 

«Puid ostma! See ju kena, et ostad puid. Puud ju majas esi- 
mene asi. Einoh, vaata, kuidas sa muidu saad tulelõket tuppa. Seda 
puudeostu ma ei laida kohe mitte kudagi moodi...“ Näis, et Siimul 
oli täna jututahtmist, sest ta astus mulle üsna lähedale ja tõukas 
minugi trotuaari serva. poole, et möödakäijatele ruumi vabastada. 
On inimesi, kellest naljalt ei saa uulitsal mööda ilma pikema kõne- 
lemiseta, kellel on alati aega ja juttu, kes ei oskagi vaikse tervita- 
misega sinust mööduda. Selliste pisut tüütavate tuttavate hulka 
kuulus ka Siim Tuhvel. Madala kasvuga. Palja pealaega shatään. 
Kissitav vaade. Arenenud suu. 

Ma teeksin Siimule ülekohut, kui kinnitaksin, et ta jutt preten- 
deeriks just doktori väitekirjale. Ei. Aga no mees räägib, seda ma 
ei salga. 

»Ei laida jah ühtigi,“ jatkas Siim hoogsalt jutlemist. ,,Ühekorra 
meil ka lõppesid puud enne majast otsa, kui sai värsket raha. Oh 
sa tondi tunamullune tulease, kus oli alles jupp. Pidime kohe nai- 
sega, kas tead, lahku minema. Pea, sõber, meeles, et puud on kohe 
majas see kõige esimene asi. Kui suhkur on otsas, või kui sul pole 
näiteks tatratangu — no sellest saab üle. Aga puud...“ ja seietas 
veel mulle põhjalikult puude tähtsusest perekondlikus elus. 

" «Aga kust sa neid puid pidid siis ostma,“ küsis lõppeks. 

«Mõtlesin siit Kure uulitsalt, seal kaks võistlejat kõrvuti, saab ehk 
odavamalt. Ma mõtlesin nimelt, et võistlus on majanduslikus elus 
ikka üks tervendav nähe.“ 

»Keda sa mõtled, et tervendab või nii?“ küsis Siim põnevusse 
sattudes. 

»Noh, seda rahvamajandust.“ 

»Ja, kui sa just seda mõtled, siis ma ei tea selle kohta, kallis 
sõber, mitte head ega halba lausuda. Aga kui sa mõtled selle all 

Ja mii nad mind sikutasid 
edasi-tagasi. 


mõnda korralikku eraisikut või üht ausat kodanikku, nagu mina 
olen, siis mina ei saaks seda pooldada, et tervendav. Kus ta, 
kuramus, tervendav on siis, kui mul veel praegu küür tuline...“ 

»Mis? Räägi selgemalt.“ 

»Selgemalt. Küllap ta vist saab sulle selgeks täna isegi. Aga olgu 
peale, ma räägin sulle oma asja ära. 

Eks minu Madleena olnud ka niisama tark kui sinagi, kus ajas 
kärbseid mulle pähe, et rahvamajandus on tervendav nähe või 
kudas -ta — ihvuu — nüüd oli — see suur võistlus ikka. 

Enne ostsime ikka puid venelase Stjopa juurest Sinepi uulitsalt. 
Eks mu eit korraga ka näole, et osta aga nüüd seekord Teinbergi hoo- 
vist, seal kaks puukaupmeest vastastikku ühe hoovi peal. Võistlevad. 
Saad odavamalt. Muidugi lähen, sest naised ju tunnevad seda koka- 
kunsti paremini. 

Astun hoovi, kohe on mul kitsehabemega mees rinnaga vastas, et 
astu aga minu puuvirna juure, et vaata, kus ikka puud kui maasikad, 
el ära sa jumala pärast selle teise kabajantsika juure mine, see ju 
püsti röövel, murrab su varbaküünedki maha klõps ja klõps. 

Vaevalt sain heita ta puuvirnale takseeriva pilgu, kui keegi 
järsku haaras mind pahemast varrukast. Kitsehabe ei märganudki, 
vaid kiitis oma puuvirna. Vahtisin varrukast kiskujat: väike pigi- 
must mehejäss, pilgutab kavalalt silmi. Sosistab mulle: »Tulge ära, 

ise mõistliku näoga härra, lasete ennast mehkeldada sellest vanast- 


petisest ja mõrtsukast. Vaadake, millist mädaprahti ta teile kaela 
määrib, kas see ka mõni põletispuu. Ämmatoss, aga mitte puu.“ Nii 
ta tassiski mu oma puulao poole. Siis aga märkas mu röövimise 
lugu kitsehabemega mees. 

Kolme pika hüppega oli ta mu kannul, haaras julmalt mul käsi- 
varrest, pitsitas seda vihaselt, kiskus mu oma võistleja käest 
järsult lahti, vibutas musta mehe nina all ähvardavalt rusikat ja 
müristas metsikult: , Vana sõnnikuhark!... või minu käest kunnisid 
üle lööma... Hoia end, või sul läheb räbalasti!“ Ning vedas mu ta- 
gasi oma puuvirna manu. Ent must mehejäss ei jäänud maha, tiris 
mind teisest varrukast oma poole. Ta tegi mulle selgeks, et need 
puud tõepoolest ei kõlba. Ja mulle juba näis ka, et need polegi puud, 
vaid ämmatoss. Läksin musta mehega kaasa. Kitsehabe karjus järgi: 
»Tola, sa ei tunne, mis kaup on, lähed sõnnikut otsma.“ Must mees 
aga kiitis: , Vaata, kus ikka puud! Shokolaad, banaan, — aga mitte 
puu. Aga mis temal seal...“ Ent samal hetkel oli kitsehabe mu kõr- 
val. ,Näete nüüd ise, kas see “on ka kaup. Kitsesõnnik. Ei kannata 
näpuga puutumist.“ Pistis näpu halu külge, kust kukkuski midagi 
krõbinal maha. ,,Enne näis, et olete targa näoga inimene, aga nüüd 
näen, et päris püsti tola kohe.“ Must karjus: ,, Ära sõima mu kunni.“ 
Kitsehabe: ,,See minu kunn, sul pole siin rääkimist.“ Ja nii nad vaid- 
lesid. Sest pole viga, mõtlesin, las võistlevad. Kuni läksid käsitsi 
kokku. Sest pole viga, mõtlesin, las võistlevad. Kuid pärast aga 
hakkasid puuhalud lendama. Siin arvasin paremaks evakueeruda. 
Ent äkki tundsin, et midagi sajab mulle selga. Puuhalud lendasid 
mulle väravasse järgi... 

»Kaabakas! Nadikael! Popsnik! Mis sa tuled ostma, kui pole raha 
taskus. ..“ — kajas mulle puukaupmeeste ühisest suust järgi. Peitsin 
oma hoopidest valutava turja kiirelt värava varju... 

Nii ma vaarusin jälle va Stjopka poole tagasi. 

No ütle ise, mis tervendav see võistlus siis on, kui su küür va- 
lutab. . .“ 

Ma ei osanud selle peale midagi öelda. 

Kure uulitsale ma siiski enam puude järgi ei läinud. Mitte nüüd 
seda, el Siimu jutt, aga... 

kg 


Naturalism 


Vääramata saatuse tahtel nad tulevad aeg-ajalt su manu, lao- 
tavad su ette oma käsikirjade hunniku ning sa pead neile alistuma, 
mida rutem, seda parem. Ma räägin noortest, algajatest kirjanikku- 
dest. Sa pead sõnakuulelikult istuma maha ja lugema läbi nende 


»PERENAISTE TUND“, 


nagu ta alati meenub härra Põien- 
dile, kui ta loeb raadio saatekava. 


kehakad käsikirjade lademed või kuulama nende eitelugemisi. Pead 
siis arvustama. Heatahtlikult. Ei tohi ometi hävitada andekaid ja 
tõusvaid tähti ega halvata kirjanduslikku arengut. 


Siin ta istub jälle mu juures, noor, sasipäine, naturalist. Loeb 
uuemat sepitsust. Kuulake: 

Üle , Kõvera Pärdiku“ alevi upitas end ülespoole vaevaliselt ja 
roidunult varahommikune päike, mille aga peagi katsid räbaldunud 
ja määrdunud pilvenartsud. 

Äbarik valgus tungis läbi katkiste aknaruutude viletsatesse inim- 
onnidesse, kus lutikate, tarakanide ja kirpude parvede keskel vae- 
valt märgatavaina põõnutasid nälginud ja luised alevielanikud. Ava- 
nesid tuhmunud silmad. Sügati kõhtu, haigutati, vannuti kurja ja 
tõusti nagisevast sängist. 

»Peata oina“ tänava nurgal seisis viltune majalogusk. Õuel is- 
tus määrdunud tõrvavaadil karvatu kass ja lakkus oma kärnaseid 
koibi. Laudas vingus ja virises tangussiga. Aiateibal konutas vi- 
gane vares ja püüdis asjatult teha lennukatseid. 

Üle uimase ja altkulmu põrnitseva alevi puhus korraks viril 
tuulenatuke ja liigutas areldi puude kiduraid lehenirusid. 

Peagi avanes haledalt kiunudes majaloguski viltuvajunud uks, 
kust väljus lombak inimkogu, keda kutsuti Tõmba-Jüriks, kel oli li- 
saks väga kõva kõrvakuulmine; ta astus hüpleval sammul naabri- 
maja lagunenud aia poole. 

Teisel pool aeda lehvis katkine rätik. Seal seisis Sapsu-Leenu. 

»Tere,“ ütles. Leenu Jürile lähenedes ja venitas naerule oma 
hambutut suud. 

»Misä?“ vastas Jüri ja seadis käe kõrvalestale abiks. 

»Tere, ütlesin,“ kähises moor. 

«Mette ei kuule... kõrv aab na pilli.“ 

»Tere hommikut, ütlesin...“ 

»Aa... tere-tere, jah... Leenu.“ 

»Juba nii vara ka väljas?“ 

»Misä?“ 

«Juba nii vara väljas, ütlesin.“ 

Mette ei kuule...“ 

»Üllesin, et ju nii vara väljas...“ karjus moor Jürile kõrva sisse. 

»Aa... no vara väljas näh.“ 

Üle naabrihoovi jooksis sabatu kukk, laksutas siis tiibu kui 
voorimees labakindaid ja laulis kolm kärisevat lugu, mitu nooti 
madalamalt kui õigus. Tal oli üldse väga halb muusikakuulmine. 
Eemalt kuuldus kahtlane mõmin ja pragamine. ,,Rögiseva sea“ põik- 
länavat mööda liikus tuigerdades ja koledalt vandudes ja kedagi 

tümaks teha ähvardades ühe käega pargivaht Pussi-Peeter. Ta kaa- 
sas sörkis kolmejalaga karvane koeranäss, virilalt silmi vidutades 
ja vastutulijate peale tigedalt urisedes, 

Jaama poolt kerkis tolmupilv. Sealt sõitis oma vankriloguga 
Müksu-Mihkel, -kelle ühesilmaga hobusesetukas kippus alati kraavi 
kiskuma. 

»Kurask,“ sülgas moor lirtsaka vastu aiateivast. 

»Misä?“ 

»No, kurask, ütlesin.“ 

»Mette ei kuule...“ 

»Üüllesin, et kurask,“ karjus Leenu Jürile kõrva. 

»Aa... no kurask, jah.“ 

Leenu näitas peaga oma toa ukse poole. Aknast paistis pudel. 
Jüri limpsas keelt. Tõstis siis esiti pikema ja siis lühema jala üle 
aia, võttis Leenu käealt kinni ja siis liikusid kaks tumedat kogu, 
Jüri lombates ja Leenu ilast suud matsutades, üle õue tuppa. 

Ukse kõrval istus ka siin karvatu kass ja limpsis kärnaseid koibi. 

»Hernehirmutise“ uulitsa poolt lähenesid karkudel kaks santi, 
minnes oma päevasele teenistusele täituru veerele. 

Ilm läks nagu valgemaks. Läbi rebenenud pilvevõrgu vilksatas 
kääbus-päike. .. 

»Stop,“ hüüan: ,öelge ometi, armas härra, miks olete nii ohtralt 
kuhjanud kärnaseid koibi ja vigaseid olevusi?“ 

»Olen ju naturalist,“ vastatakse. 

Õhkan: nii noor ja juba nii naturalist! 

»Aga miks jändate nii palju poolkurdi inimesega?“ 

»Katsuge teisili kirjutada suurromaani! Kuid suurromaanid on 
praegu ainuke nõuetav kaup. Kas loeme edasi?“ 

»Palun, jätame homseks.“ 

»Tubli. Nägemiseni siis.“ 

Homme tuleb ta paratamatult. 

Kuid mul elab põues veel väike lootusesädemeke. Otsin kähku 
uue korteri. Kolin ümber. Ja jätan majaperemehele teate: ära sõit- 
nud, leadmata kuhu... Jäädavalt.. 

Piksevarras 


»Abielu ilma lasteta on kui piip tubakata või pudru võita... Seda 
sa pea meeles, poisu, kui kord abiellud — jah.. ja seda ma ütlen. 
Laps peab majas olema. Sihuke kena, roosa põngerjas suure suu 
ja silmadega, üsku väike tõhk, ätt sa kurjavaimu kutsiratsikas — 
jah... Ja seda ma ütlen...“ 

Sedasi kõneles mu armas sõber Teofiil Timmeltau. Vanasti oli 
ta tugev ja turris poiss, nüüd aga voltivajunud nahalademetega kehal 
ja näol, palja pealae, lotendava kuuega, kuid hea südamega ja puh- 
takskasitud lõuaga meesterahvas. Sedasi ta kõneles ikka, kui jutt 
kaldus perekonnaelu keerdkäikudesse. 

Ta naisuke, ülihapendiliselt valge peaga ,totska“, nagu teda kut- 
sus Teofiil, oli mehikesega täiesti ühel arvamisel, et laps peab olema. 

Ma külastan neid tihtigi. Olen poissmees. Nende leemel ujub 
selline paks kord rasva, et paljas mõtegi sellele viib keele alla. 

Ainuke pahe: nad demonstreerivad pealetükkivalt ja väljakut- 
suvalt mu silme all perekonnaelu õilsamaid külgi. 

Harilikult kujuneb asjakäik järgmiselt. Peale lõunasööki nad 
istuvad sohval, kaelustavad teineteist: ja musutavad kuumalt, kest- 
valt, heites mu vaesekese peale vahetevahel kelmilt irvitavaid pilke. 
»Söögu teid susi,“ mõtlen ja naeratan kohmetult, siirdudes eksleva 
pilguga seinal rippuvate piltpostkaartide kogule, kus jällegi dominee- 
rivad suudlevad pead, nooled, südamed, ankrud... 

»Naise peate võtma, eks ole...“ naerab Armilda, kelmilt näpuga 
õhku viibates. 

»Jah... ja laps peab olema. Sihuke kena roosa põngerjas, kui 
põrsake, ätt sa kurjavaimu kutsiratsikas... Laps on lohutaja ja lepitaja, 
murede muhendaja ja viha vaigistaja, ta on ühe sõnaga kui pikse- 
varras majas, mis käänab kõik pahed sust mujale.“ 

Siis hõikab valjult: ,,Eedi, kus sa oled, tule siia!“ 

Teisest toast kostab mürts ja kolin, ning nähtavale ilmub 7—8 
aastane poisiklutt, nina tahmane, käed taignaga koos ja mingi eba- 
määrane tomp lohinal nööri otsas järel. 

“Anna onkule patsi, musi kah...“ kamandatakse. Käsk täide- 
takse äärmise täpsuse ja julmusega, 

»Laps on ikka nagu lepitaja ja lohutaja.. .“* 


»Noh, kas pole tore poiss! Ma üllen, Napooleum peab tast tu- 
lema — Timmeltau suguseltsile auks.“ 

»Mis seda nüüd rääkida, kus ikka kraps poiss,“ õhkan kaasa, sest 
poisu on juba vilkalt kogu tahma- ja laignakoormaga roninud mu 
põlvedele, mu seotava kaelasideme lahti rebinud ja alustab para- 
jasti asjatundlikult taskute revideerimist. 

»Napooleum, aga vähemaga ma ei lepi. Laps on ikka ka majas 
na piksevardaks, jah...“ seletab veel Teofiil ja heidab siis hajameelse 
pilgu aknast õue. Ja muiatab. Vastasmaja väraval seisavad kaks 
saledat plikat, ühel punane, teisel kollane mütsike peas, vadistades 
elavalt juttu. Teofiili pilk tiheneb, eksleb sagedamini uulitsale, nih- 
kub mees naisest veidi eemale. 

»Ei, laps peab jah...“ pudendab katkendilisi lauseid, ent mõtted 
juba mujal. 

Armilda pole rumal. Kaugeltki mitte. Naised pole selles asjas 
üldse rumalad ega pimedad. Küll heidab Armildagi pilgu vastas- 
maja kollasele hooviväravale ja värvilistele mütsikestele. Küll taipab 
temagi pilk saledate plikade hädaohtu Teofiili südame rohtaedadele. 

Armilda tõstab oma leegipildujad Teofiili veidi häbelikule silm- 
näole. 

»Fui, häbi... vana laternapost... Omal naine, laps, aga silmad 
vilavad kui jänesel... Tõstad oma kihvasid iga seeliku järele... 
Külainime ka vahib ja naerab...“ 

Üle mehe otsaesise jooksevad kortsud, kui rästikud nurmel. 

»Külainime... Ei tohi enam pilku õuegi heita, vat sulle pi- 
raskit.. .“ 

»Tean juba, vana kapukas, keda vahid... Miks sa oma silmi siis 
uulitsale ei topi, kui plikad puuduvad?“ 

»Sooh,“ turtsub Teofiil tigedalt vastu, ,ei tohi enam oma sil- 
maga oma aknast välja vahtida. Ptü... Aga kui sa kojas selle 
lihuniku Mihkalaiga itsitad ja kihistad...* 

Armilda kargab, kui vedrust visatud. Asendub võitluspoosi. 

»Kes sulle seda ütles? Alatu laimaja, sa julged... Vana abielu- 
roimar... Kui ma paar sõnakest vestan selle süütu poisikesega. . .“ 

,Või süütu... äh, äh, äh...“ hirvitab Teofiil väljakutsuvalt. 

»Ära itsita. Laps kui tuike...“ 


»Vana naistekütt,“ salvab mees põlglikult ja seab silmad jälle 
vastasmaja väravale. Plikad vahivad otse akna poole kelmikal, 
vallatul naerul. 

Armilda kihvatab. ,Pööra nägu tuppa...“ kamandab järsult. 
»Oma aken, oma nägu,“ vastatakse. ,Ah ei pööra?“ ,Ei pööra...“ 
»Ah ei...“ ,Ei...* Paar heledat laksatust toob kogu loosse teissugused 
noodid — rohkem elu, hoogu, hinge ja tuld... Laiade kämblatega 
kargab Teofiil Armilda linalakka kinni, rebib ja tuuseldab jõuliselt. 
Naisuke karjub, rapib rusikatega, küünistab, hammustab... Hoian 
end targu kaugemale, sest peagi hakkavad asjad nagu iseenesest lii- 
kuma. Lendavad toolid, varisevad seintelt pildid, kukuvad riiulid... 
Kisa, nutt, sõim. Üldse raske sõnul kirjeldada. Ainult Eedike on 
ülimas tujus. Ta irvitab, karjub ,bravoo“, keksleb ja taob taigna- 
seid käekesi kokku. Viskab vahel mõne asjakesega kaklejatele pähe. 

Äkki tuleb pööre. Armildale jääb roti laip jala alla ja paiskab 
naise pikali. ,,Kes tõi roti tuppa?“ Eedike pöörab silmad maha, 
laseb pea norgu ja seab sõrme suhu. 

»Tule siia“ Helk hiljem on poisi tukad ema peos, õhku väris- 
tab hele sireen... »Ai, ai, ai, paiema...“ palub, ent ema on halasta- 
matu. ,Sa mait, sa jõmpsikas, oh sinu kere sisse küll...“ 

Vana Teofiil tatsub lähemale. ,,Mis see poiss jälle tegi sulle?“ 

»Surnud roti tõi tuppa.“ 

»S00... või roti tõi tuppa. No ma tahan näha... Tule siia...“ 
Käsk on käsk — tuleb täita. Isa võtab kapi otsast vitsa. ,,Püksid 
maha!“ Ülevõimule tuleb alistuda... Tuleb see, mis peab parata- 
matult tulema. | 

»Nüüd teise tuppa nurka!“ kamandab isa, kämblaga otsa eest 
higi pühkides, 

»Nurka jah!“ aitab ema kaasa, märga kaela hõõrudes. Ühisel 
upitusel tõugatakse poiss üle läve. 

Hingeldades ja nohisedes istub abielupaar sohvale. Nad on 
väsinud. 

»Andsin poisile valu... Jah... ja tead, süda läks kohe nagu ker- 
gemaks,“ seletab Teofiil peopesi masseerides. 

»Aga kas tead, Teofiilikene, mul ka kohe nagu süda andis järele, 
kui olin poissi natuke sasinud. Näed, mu tujugi juba parem. Viha 
läks üle. Laps, on ta mis ta on, aga ta on ikka nagu lepitaja ja 
lohutaja. . .“ 

»Mis seda nüüd. Ta on nagu piksevarras majas. Ei, kui sa, 
pojuke abiellud, siis — laps peab olema jah... Sihuke roosa põn- 
gerjas.“ 

Viis minutit hiljem nad jatkavad varem nii traagiliselt katkenud 
suudluste seeriat. 

Teisest toast aga kostab luksuv nuuksumine. 


JÄLJED LIIVAL, 
ehk nupukas vargapoiss. 


Paanika 


Energiline raseermeister Süstik lõi paari tugeva pintslilöögiga 
arveametnik Villem Vända hõredad vurrud üleni valgesse vahtu. 
Lõi siis vahuräbalad oma sõrmedelt plätsti maha. 

»Mis muidu uudist?“ küsitas habemeajaja, ägedalt rihma peal 
nuga nühkides ja Villem Vändale kui ohvrile takseerivat pilku heites, 
»Ega iseäralikku ei ole. Ah-jaa, merelt kuuldub mürinat...“ 

Villem Vänt oleks veel pikemalt seletanud seda manöövri asja, 
aga samal hetkel asetas habemeajaja tuliterava noa Vända lõuale. 
Nii kui avad suu, nii see avaneb kõrvuni... Sellistel asjaoludel on 
mõistlikum terve suu kinni pidada. 

»Venelased? Sakslased? Ei, no ma olen seda ammugi rääkinud, 
et ega see sõda tulemata ei jää...“ 

»Mmmhmh...“ sai Vänt vaevaliselt välkuva noatera all vastu 
mõmiseda. Oli see ,ei“ või ,jaa“, kes seda nüüd mõistis. Aga ha- 
bemeajaja taipas siiski, et see olnud »Jaa“. 

»Ah teie ritsikad, või juba hakkavad pihta... Palju neid laevu 
seal võis olla? Oma paarsada vimplit... Eino, kuram, ega nad 
vähemaga ei tule. Kas kaldal käisite ka? Ega nemad ei jäta...“ 

»Mmhmhm... mmm...“ puristas ja mõmises Villem Vänt hädi- 
selt läbi vahupritsmete. 

»Eks nad teevad ju seda suurt dessanti nüüd... Oh sa jeerup, 
kui panevad ikka sealt siia poole ajama, nii et sodi taga... Vaata, 
ega meie ei saa väge nii ruttu kokkugi. Neil on nihukesed uuemad 
värgid ja keemilised kaasid, mis äävitavad kohe puha lagedaks eest 
ära, nii kui tõmmad sutt ninasse seda lufti — törts, hing väljas. 
Nende riigid ju intsinerisid kuivalt täis, iga sammu peal kaasivabri- 
kuid nii kui sitaseeni. Kus meil Talinas üksainuke pisike kaasi- 
vabrik, pailuke see jõuab seda suitsu vastu vuhveldada. Ei tea, kui 
kaugel see dessant peaks juba olema?“ 

Nüüd tahtis Villem Vänt öelda, et ega ei olegi dessanti ja el 
eks õppuseid peeta alati. Ent nuga laskus parajasti välgatades ta 

. ülemisele huulele. 

»Mmmmhmh.. .“ 

»No jah, seda ma arvasin kohe... Kauge see neil tulla. Mööda 
maad võtab veel natuke aega puterdada, aga nad kurjadloomad tu- 


44 


levad jo mööda selget õhku, Kui panevad sulle üks tuhat lennu- 
massinat pea peale põrisema, kus võtab ikke süsikonna seest lahti 
vedelaks, ega meil pole Talinas nii palju klosettegi. Mis te arvate, 
palju neil lennumassinaid võiks olla?“ 

Süstik lõi pintsliga jälle värsket vahtu Vända lõuale. 

»Põp... põp... mõm,., põh... kõk... mm..:“ puterdas Villem 
Vänt hädiselt. 

»Ah oma paartuhat... Seda ma ise arvan kah... Ega need 
vähemaga ei hakka tulemagi. Ega sealt ei pääse enam ükski päi- 
kesevalgus ka läbi, ei tea, kas jätkubki õhku krupellerite jaoks, vaa- 
ta, ta keerab jo õhu puha eest minema. Rahvas lämbub õhupuudu- 
sesse ära. On ikke kole küll: tahad hingata, aga põlegi õhku, sipled 
kui kala kuival. Ega meie omad ei pääsegi enam õhku, nad neela- 
vad jo puha õhu eest ära. Õhk voolab puha väljamaale... On ikke 
kole küll.“ 

Süstik pritsis kölnivett Vända lõuale ja kuivatas rätiga üle. 
»S00 — valmis. Järgmine — palun! Kuuskümmend senti... Tä- 
nan... Külastage teinekord jälle... Adjöö!“ 

Vända asemel laskus kehakas härra rängalt toolile. Ähkis ja 
lõõtsutas. Pühkis punetavalt laubalt higi. Majaomanik Toober. 

“Kes see härra oli, kellega ennist rääkisite sõja asjus?“ küsis 
äsjane vahulõug. 

»Ah see? Täpselt ma teda ei tunne, aga üks nihukene suuremat 
sorti riigitegelane ta on, Seda näha kohe näost. See teab palju 
asju. Agata ei taha palju rääkida. Peab ikka pool suud kinni. Ega 
ei tohi kah. Riigi asjad. Mina pinnin ta käest ikka üht-teist välja. 
Mul taga head suhted. Nagu see sõjagi asi. Kurass, kas ta ise oleks 
mulle kõike seda hakanud: rääkima.“ 

Siis see sõjajutl on ikka õige?“ 

»Noh, kuulsite isegi, mis ta rääkis. Ega ma oma peast luuleta. 
Oleks veel, et lennumasinad üksi tuleks, aga, vaata, nüüd on jo 
uued tankid välja tulud, mis hüppavad üle mägede ja jõgede, nii 
kui konnad. Lupsatab kui ritsikas üle Oleviste torni. Vot siis põle 
enam eest ka kuhugi joosta — hüppab sulle kolme versta tagant 
krae vahele, nagu täi, kuhu sa enam roomad, kui sul tank kratsib 
krae vahel... Mis te arvate, palju neid tanke neil võiks olla?“ 

Toober puristas vahukorra alt: ,Kõ — kõ — mm — mõmm —“ 

«Mina arvan kah. Kolmtuhat tanki on neil tühi asi välja tuua. 
Oh sa siidine seasilm — sihuke raskus jo rullib meie maanteed puha 
püsti... Ja üks intsiner olema jo leiutanud nihukesed surmakiired, 
et muudkui vajutad nupule ja rahvas langeb kui loogu pikali. Nende 
kiirte ees ei pea siidilips ega villased sokid. Rauast ja betoonist võ- 
tab ka läbi, nii mis närtsub. Hüppa või puurkaevu, kuhugi põle 
minna. Muudkui maha — rass ja rass... Soo — valmis. Tänan! 
Järgmine — palun!“ 

Toober väljus ärist, hirmujudinad seljas. Riigimehed — need on 
vait, aga näe, siit veel kuuled ühtteist. Või sedasi! Polgud muudkui 
venivad Tallinna poole... Toober rääkis loost vooriäripidaja Sum- 
mertoonile, see omakorda saunapidajale Kerisele, see jälle lihunik 
Schoolikale, ja nii edasi, kuni kogu agul oli kahinat täis. 

Kolme tunni pärast prahvatas Süstiku uks lahti ning sisse tor- 
mas ähkides habemeajaja sõber Ruudi Viiruk. 

»Mis sa, virrvunts, siin veel vahtu klopid — sõda lahti... Vaen- 
lase tankid aeva hüppavad üle Pirita jõe kui rahesadu.. .“ 

Süstik pillas kõlinal vahupoti põrandale kildudeks. Ehmus: , Oi 
sa tuhat ja tuline!“ Kahvatas. Jättis kundede lõuad vahuseks, kor- 
jas oma noad-pintslid kokku, haaras kimbu kaenlasse ja kadus... 
Lahkus kabuhirmus pealinnast — teadmata kuhu... Ta oli Süstiku 
kõmujutu esimene ohver. 


JÄRGMISEL HOMMIKUL 
»Tuhat ja tuline! Olen mina vast habemesse kasvanud!“ 


Mittesuitsetajad 


«Meie, allakirjutajad, anname tõotuse tänasest päevast alates 
loobuda täiesti suitsetamisest üheks aastaks. Kes lepingu murrab, 
maksab heategevaks otstarbeks vastaspoole kasuks 300 krooni.“ 

Alla kirjutasid minu sõbrad Lansman ja Topik. Tunnistajana — 
nende ridade kirjutaja. 

Sedalaadi lepinguid vahel sõlmitakse. 


* 


Möödus nädal. Sean sammud linna, et osta apteegist riitsinuse- 
õli ja Taani kuninga tilku. Tänava nurgal kopsatab mulle vastu sõ- 
ber Lansman. 

Tal on kurnatud välimus. Näol näha sisevõitluse jälgi. Ilme 
murelik. 

«Miks nii kurblik,“ küsin kaastundlikult. ,,Oled ehk hakanud 
perekonnameheks ja välja astunud riigivaenlase seisusest?“ 

»Päh, või perekonnameheks! Las ma enne korjan raha.“ 

Ma haistsin midagi. ,,Mis sa ütlesid?“ 

»Päh, või perekonna...“ 

Ütle veel: päh.“ 

»Naljamees. Päh...“ 

Nojah — käes. Püüdsin. Puhastverd suitsulõhn. Järgnes abitu 
hädaldamine. Lansmanni hääl pehmenes kui kaapemähk. 

»Õige lahja sort, no lihtsalt polegi nagu suits... Tead isegi, kui 
raske on jätta äkki... Ära sa, vennas, sellest Topikule hinga... 
Ma... ma...“ 

»Ma-ma, vaat, konfiskeerin kõigepealt karbi... Ja siis — ma 
ei taha olla Topiku vastu siga... Ta on mu sõber...“ 

»Ära tõuka mind kuristikku, sõber. Säh, siin... üks kümneline... 
aga pea suu...“ 

Olen ma ränikivi või inimene — mõtlesin. Mu pehme süda sai 
võidu. Innukalt neelas mu tühi rahakott krabiseva kümnelise oma 
labürinti. 

E 

Pool tundi hiljem kohtan Topikut. Väljub parajasti , Tauria“ 

tubakapoest. 

»Äh, vigurivänt, või tubakapoest.. .“ 

»Ega ma... ma... eile unustasin ninaräti poodi...“ 

»No siis eile ostsid.“ 

»Eile käisin kepi järgi...“ hädaldas Topik nutuselt, 

»Siis tunaeile...“ 

»Ega sa väga kuri ole, ainult kõige nigelam sort. Üksainus karp. 
Viimane. . .“ 

Ma tuletasin meelde lepingute pühadust, Ja pealegi, ma ei taha 
oma sõbra Lansmani vastu olla notsu. Topiku hädaldamine mind 
ei liigutanud. Asi lõppes sellega, et mu ahnetvõitu rahakott neelas 
endasse veel ühe kümnelise, sest — ma pole ju ka ränikivi. Leidsin, 
et olen pehme inimlaps. 

* 

Paari päeva pärast astun sisse oma sõbra Lansmani poole. Kella 
10 ajal õhtul. Nii hilist visiiti ta ei oodanud. Tasa hõljusid sinised 
rõngad, kui nooruse-unelmad... 

Lahkusin sõbra poolt parimas tujus. Lugesin sõrmedel resto- 
ranide arvu ning lasksin end hällitada kõigist inimlikest nõrkustest. 
* 

Järgmisel päeval leidsin punga õnnetumalt päris tühjana. Pike- 
mata sammun Topiku poole. Ei leidnud midagi kahtlast, kahjuks. 

»Mu südametunnistus piinab mind väga rängalt, armas sõber. 
Pean kõigest pihtima Lansmanile. Või, pagana pihta, mis eelaja- 
looline präänik ma sulle õige olen, et pean sinu tegude pärast kan- 
natama sihukest kollast hingepiina.. .“ 

Sõber küsis süüdlaselt: ,Kui palju mõtled?“ 

«Noh, ma usün — kümme on paras taks...“ 

Õhtul olin varietees, Suurepärane eeskava. Öeldakse, et elu 
on halb. Ma ei tea. 

* 

Lansmaniga oli päris tegu. 

»See on ju koorimine. Sul on ju püsti elajalikud kalduvused.“ 

«Räägi mis tahad. Kuid lepingu murdmine pole ka kellegi nali.“ 

Õhtul olid: portvein, sigarid. 


* 


Topik oli vihast tõmmu. 


»Ma pole lugenud tubakapoe siltigi. Sa oled ju ehtne röövik, 
riisuja. . .“ 

Tahtis vägisi ust näidata. 

Õhtul olid siiski mul: muusika, ilutuled, õlled. 

K 

Mul hakkas Lansmani pärast tõsiselt hirm, 

Ta tõmbus näost esiti kirjuks, siis roheliseks ja pärast lillaks. 
Vibutas rusikaid ja karjus kohutava häälega: 

»Aga mi-mi-mina sulle ta-ta-tahan nä-nä-näidata...“ 

Andsin jalgele kõigi spordireeglite kohaselt tuld. Silasin kilo- 
meetri ümber ning peatusin hetkeks Topiku ukse ees, et hinge tõm- 
mata. Imestuseks kuulsin selja taga sõber Lansmanni ähkimist ja 
mahedat häält: 

»Oota ometi... Kallis sõber... Ära mine... tema poole... Säh, 
siin on kümme pulka... lepi sellega... rohkem pole lahtist raha.“ 

* 


Õhtul istusin varietees. Sõin vähki. 
% i 


Järgmisel päeval... Kuid asi muutub korduvaks. Lõpetan. 


»Teie lähete juba? Kuid see lauljanna on ju suurepärane!“ 


»Oivaline! Kuid ta tuletas mulle meelde, et pidin veerand tunni pärast 
olema hambaarsti juures,“ 

Puuder põsel 
Lugulaul 


Vanasti. 


Kord elas rüütel Kukesaba, 
kel koduks kõrge kaljutipp, 
seal otsas loss ja tornil lipp — 
riik röövli sünge, üksik, vaba... 

Tal tütar oli — Kuldne Inda. 
Ei naine too, vaid selge luule. 
Kes ihkas suudelda ta huuli — 
sai Kukesabalt kohe kinda... 

Käis kosilasi mõni sada. 
Kõik pikanina saand ja korvi. 
Et: ,,Välja ei sa anna normi!” 
da: ,Edasi vaid kõnni rada...” 


Too pidi olema küll prints, 
kes tohtis Indat ihata. 
Ei olnud Inda lihata — 
tal vormit rind ja sale kints. 


Ah, kuis ta silmad võlusid, 
kuis lõõmas leeki silmis nooris... 
Kättpalujaid käis aeva vooris, 
küll tarkupäid, küll kõlusid. 


Ei keegi juuri saanud pinda, 
vaid taganesid häbiga, 
neid loopis järgi käbiga 
ja jõhkralt välja naeris Inda. 


Kord aga lossi astus kloun, 
kel nägu puudrist valgeks mingit, 
kel silmel sõõrid, ninal ringid 
ning puna põskis — küpsend õun. 
Ta nali salvas, nagu lohe, 
ta lauluheli — unelm selge, 
ta vaade — armuuni helge. 
Ta kambri Inda kutsus kohe. 
Ah, Indal süda kipitsema 
ja kuumendama rinnas lõi... 


Eks klouni suudelda ju või! 
Ta hakkas naljaks lipitsema: 

»Me praegu kambris kahekesi... 
»Ei näe, ei kuule Kukesaba, 
»ei armumängu pealt meid taba... 
»Su huuled magusad, kui mesi...” 


Seal äkki tuppa tormas rüütel. 
Pilk vali langes Indale, 
sealt pöördus oma kindale... 
Siis meelestus tal aga tiitel. 


»Sa vilets kloun, sa rumal narr.-- 
»Mis teind sa?! Indat oled suudelnd! 
»Või salgad? Inda näol veel puu- 
Nii kostis rüütli kõne karm. [der. . .” 


Ei olnud vaesel klounil armu. 
Et vallatand kord veidi Inda, 
ta pidi maksma eluhinda. 

Nad hävitasid ta kui parmu. 


Ta suri — rüütlist surma mõistet. 
Ent surres õnnel naeris suu: 
ta oli Indat suudelnd ju! 
Ei mõistnud tema surma-mõistet. 


Ta ruttas nagu abiellu, 
kui minnes paradiisi aeda. 
Eks kurjust headusega vae ta! 
Ja jutt jäi kaunis rahva mällu. 


Meie päevil 


On lossid kõrged ammu kadund. 
Ju hävinend romantika. 
Arhiivi rüütlid anti ka. 
Noist ajust möödund aastasadu. 


Kord Pärtli pere istus rõdul. 
Melinda — tütar naeris virgalt. 
Ta kõrval seisis küünalsirgelt 
üks pelglik noorur, nagu sõdur. 

Küll einetati, tehti nalja. 
Käes tütrel välkus puudritops, 
käis nina peale, sops ja Sops 
ning üle põse, kaela palja. 


Melinda polnud kehalt Veenus. 
Ka polnud enam nooruke. 
ju nahal krõbe kooruke, 

Kes silma heitis, selles veendus. 

Kui papa-mamma olid väsind, 
nad läksid veidi puhkama. 

Lõid lastel tujud uhkama 
ja vallatused — keela, käsi nd! 

Melinda kavaleri hõikas. 

Poiss surus argselt oma huule 
ta suule, nagu pilve kuule, . 
kust peagi tagasi ta põikas. 

Tol hetkel — prauhh läks lahti uks. 
Ning tõusid papa-mamma käed: 
»Me õnnistus — mis ühte säet!” 
Läks poisil rinnas lahti tuks... 


»Oh ei, ma muidu...” ,,Alatu! 
»Veel mokal omal alles puuder. 
»Mis tõendust veel! Sa oled suudelnd! 
»Või tahad seda salata?! 

»Ei, lapsed — laulatate endid!” 
Poiss lausuda ei mõistnud ee-d, 
vaid otsis mingit pääseteed. 

Kuid: , Laulatus — või alimendid ?” 

Nad astusid siis abiellu 
ning sellega on lõpul laul. 

Näen mõnel nagu muiget näol. 
Kuid poiss vaid kuulis matuskellu... 
Ses loos ep ole aateid kõrgeid, 
ei tähtsaid mõtteid riimes, sõnus, 

vaid asi ennemgi veel unus, 
kui jõudis külastada kurg neid. 


Sant 


Sant luges sildilt: , Ants Pirukas, 
suurärimees.“ See sobib. Siia peab 
õnge laskma. Kõlistab uksekellukest. 

Rigiseb võti ja ukse vahelt piste- 
takse vastu punetav kahupea. 

»Mis? Juba jälle... Teate, ütelge 
selle oma Bachmanni härrale, et 
härra Pirukal pole täna jututund, ta 
hakkab paergalt habet ajama. Kuul- 
site?“ kähistab kahupea kurjalt. 

Sant kõverdub alandlikult. 

»Ega ma, pai härrad, ei olegi 
Bachmanni härra poolt... Ma.., ma...“ 

»Mis ma? No kes teie siis olete? 
Kes teid saatis?“ 

»Eks ma tulnud ise ikke jah.“ 

»Kes te olete siis sihukene isetul- 
nud saks?“ 

»Ah mina või? Sant olen ikke, pai 
härrad,“ 

»Mis sa lorad!“ pahandab punetav 

pea. 

»Fi lora, mitte kuidagi kohe ei lo- 


ra. Ausõna, olen sant, päris igavene 
ehtne sant. 


Kahupea vahib rääkijat 
veab näo hapule muigele, 

»Noh, ja mis sa siis tahad saada?“ 

»Eks ma tahaks, pai härrad, pisut 
armuandi!“ 

»Ja mispärast sa siis tahad saada 
armuandi?“ 

Sant laotab abitult käsi. 

»Vot eks ma ole ju vaene.“ 

»Vaene... Eh-eh-eh... Tema on vae- 
ne! Ah siis minu käest tahad sa 
saada armuandi? Bi, ei — sa oled 
ju vaatamisväärne eksemplar. Tule 
sisse.“ 


viltu, 


Kahupea veab sandi = kättpidi 
tuppa. 
»Istu. Ah siis sina oled vaene? 


Palju sul vennakene võlgasid on?“ 

Sant naeratab hädiselt. 

»Oh, kulla härrad, mis võlgasid 
minul, viletsakesel, enam on! Kes 
mulle enam võlga usaldaks.“ 

Kahupea lööb laksu oma põlvele. 


TARTU ÜLIKOOLI 51 
RAAMATUKOGU 


»No vaata, sul pole sentigi võlga 
ja sa ütled, et oled vaene. Mis asjast 
sa vaene oled? Oled sa ülepea vaest 
inimest ka näinud?“ Sant mõtleb. 
»Kes neid teab. Eks ehk ole mõnda 
vaest ikke näinud koa.“ 

»Ääh, mis sa, rumal hani, ka plagi- 
sed. Kust sa võisid vaest inimest 
näha. Sa ei pääse ju neile ülepea 
ligigi. Tahad sa näha vaest inimest? 


Vaata siis, tunne mõnu — siin su 
ees seisab tõesti üks vaene ini- 
mene.“ 

»Mis te nd...“ 


»Ah sa ei usu ka veel! Kas tead 
ka, poisu, palju mul võlga on? Neli 
miljonit. Kuulsid sa? N—e—l—i mil- 
jonit, ah! Kas sa tead ka, kui suur 
on üks miljon? Oled sa näinud mil- 
jonit?“ 

»Oi, härrad, kust nüüd minusugu- 
ne on miljonit näinud? Ei ole.“ 

»Vaata, seal see on. Sa pole mil- 
jonit näinudki. Aga minul on 
neli miljonit võlga turjal. Kas sa 
arvad, et see on kerge. HAalliks võ- 
tab, vennas. Tujukese võtab maha, 
armas sõber. Mis seal siis ime, et 
vahel võtad vihaga kätte ja laristad 
mõne tuhandekese läbi. Sul on see 
lihtne: lähed ,eesli-talli“, viskad top- 
ka hinge alla — mis see tühi mak- 
sab. Mõni sent. Aga mina? Ma pean 
kolama mööda kalleid kabinette — 
ega mul ei passi teisiti, ikkagi suur- 
ärimees, mul peab olema konjak, 
vähjad, tead isegi. No ütle, kas see 
ei maksa? Palju sa harilikult 00o- 
berile jootraha annad?“ 

Sant muigab häbelikult. 

»Oh, härrad, mis jootraha nüüd 
mina ka kellelegi annan. Ei minust 
ole andjat ühtigi.“ 

»Seal see on. Näed nüüd isegi, et 
sul on hoopis lihtsam ja kergem see 

elukene. Aga mina pistan teinekord 
ooberile pihku kümme krooni. Mis 
eest? Ei millegi eest. No ütle, kas 
mul on kerge?“ 

Sant ohkab. , Jah, ega ta kerge ole 
kellelgi.“ 

»Sa oled, ma näen; mõistlik mees. 


On sul maju ka?“ 


»Oi, kulla saks, kus mul peaks 
maju olema! Ega ma siis käiks ker- 
jamas.“ ) 

»Ah, mis sa tühja oma 0 kerjami- 
sega. Maju sul pole. Jällegi suur 
hulk muret kaelast ära. Sina ei tea- 
gi, mis tähendab jännata üümikega. 
Südame söövad seest, sõbrakene. Käi 
kohut, tõsta neid uulitsale. Rahako- 
pikat kisu teistelt tangidega taskust. 
Ausõna, närvid ongi mokas. Käin 
arsti juures. Kas tead, mis maksab 
arstimine? Palju sul kulub kuus 
arsti peale?“ 

Sant lööb käega. ,Ei ma käigi 
arsti juures. Kust ma võtaksin selle 
rahakese?“ 

»No vaata jällegi. Suur kulu jääb 
sul ära. Ja sa räägid, et oled vaene, 
viletsakene. Ära asjata nurise elu 
üle. Palju sa annad naisele kuus 
söömaraha?“ 

»Oh, härrad teevad nalja. Ei mul 
ole naist ega kedagi. Mis mina nüüd 
enam naisega...“ 

»Vot, viidiš. Aga minul on naine 
ja see neelab raha kui kaan. Anna 
kogu teenistus puhtalt karusmant- 
lite, brokaatkingade, kleitide peale. 
Eile õhtul oli meil suurem tüli. Sõi- 
mas kui masin. Võibolla, läheb meil 
koguni lahutuseni. Sa lähed koju, 
teed mis tahad, keegi ei hinga sulle 
sõnakest. Nii et ära nuta ega kurda, 
vennas, su elu on korras. Kas tal 
armukesi ka ei ole? Mitte ühtegi: 
No näed, sa oled igapidi vaba mees- 


Mul aga on peale naise veel kolm ar- 
mukest. Sa ei usu? Oota, ma näitan 
nende pilte. Eino, toredad totsid. 
Vaata, see blond — no on maru eit. 
Iga kuu nõuab oma paarkümmend 
tuhat kindlat. Peale selle väljasõidu- 
kulud, suvitused välismaal. On see 
kerge? .Kalliks läheb.“ 

»Jah, ega see siis kerge ole. Eks 
ta kudas kellelgi...“ 

»Mis sul häda. Mis sa ka räägid. 
Mis sa pirised. Oled sa kunagi kan- 
natanud kahjusid? 
operatsiooniga sain kõvasti vastu 
pükse. Pidin teenima sadatuhat. Sain 
aga kõigest paarkümmend tuhat. 
Ühe päevaga, tead, kaotasin sel kom- 
bel kaheksakümmend tuhat. Ela või 
sure sedasi. Ja need pangad ka vari- 
sevad vahete-vahel. Palju sa Äri- 
panga krahhiga lüüa said?“ 

Sant teeb virilat naeru. 

»E—eh—ei ega minul seal olnudki 
midagi, mis kahju mina nüüd...“ 

»Mitte sentigi ei saanud sa kahju. 
Tore. Aga mina? Poolteist miljonit! 
Kena summa?“ 

»Ai—ai härrad, või kohe poolteist 
miljonit kahju? See on ikke kole 
küll.“ 

»Näed sa. Mõistad isegi mu seisu- 
korda. Ja sa tahad veel mu käest 
armuandi. Ega mul nende pankade 
sisse enam suurt usku ole. Mis vaba 
sent — paigutan kinnisvarasse või 
väärtasjade alla. Soovitan sulle se- 
dasama teha. Osta plaatinat, osta 
vanu pilte. Ära hoia pangas. Mis sa 
arvad, kas sinna sohva kohta pas- 
siks see Aivasovski — ,,Torm merel“ 
või mis ta pagan on? Tule aga lähe- 
male,“ 

Tatsabki sant kepiga ja kotiga ta- 
hapoole. Imetleb toredat mööblit. Li- 
biseb = poonitud põrandal. Kohmetab 
peegli ees, 


Viimase puude- 


»Noh, kas passib,“ nõuab kahupea. 

»Mis nüüd mina sakste asjast 
tean. Eks ta pea passima.“ 

»Selge jutt. Mina arvasin ka seda- 
sama, et küll ta passib. Aga naine 
ajab vastu. Sina ütled, et sa oled 
sant. Aga vaata, vennas, minu seisu- 
kord on paergast see kõige sandim 
maailmas. Vaata, mina olengi see 
õige sant.“ 

Ants Pirukas järsku kahmab tas- 
kukella järgi. ,Oh sa tuline tutt! 
Mul on ju veksel pikendada! Suure 
jutuga oleks, näe, ununud! Viimne 
moment! Aga... vaata, kus ikka narr 
lugu...“ Kahupea sorib taskuid — 
»kas tead, sõber, — mitte punast 
senti pole taskus... Puudub veksli- 
plangi ostmiseks raha... Sedasi läheb 
veel protesti... Kas tead, mis tähen- 
dab, kui veksel läheb protesti?“ 

»EBi ma tea sest midagi.“ 

»See on hullem kui siber.“ 

»Noo. Ei, — siis oleks kuri lugu.“ 

»Kuri näh. Tead sa, sõber — on 
sul natike raha?“ 

Sant ohkab. 

»Paarkümmend sendikest ehk lei- 
dub. Aga kui teil nii raske seisu- 
kord, eks ma siis...“ 

»Anna seegi siia. Saan mõne teise 
käest ka veel pisut juure ja õienda- 
me veksli ära.“ 

Värisevi käsi kohmitseb sant nart- 
su nurgast sendid välja. Ants Piru- 
kas puistab need laia kaarega vesti- 
tasku. Patsutab sandile õlale. ,,Sa 
oled nii kui saatusest saadetud saa- 
dik. Tubli poiss. Aga nüüd — mul 
pole enam aega. Astu teinekord sis- 
se. Ajame juttu.“ 

Pirukas talutas sandi ukse poole. 

»Tule teinekord jälle,“ hüüdis Pi- 
rukas veel ukse vahelt. 

Gi sant enam läinud. 

Kunstiharrastaja 


Heeringakaupmees Mattias Madi- 
man rühkis raskel sammul mööda na- 
gisevat treppi üles maalikunstnik 
Lupardi katusekorra ateljeesse. Äh- 
kis ja tõmbas hinge tagasi, patsutas 
kämblaga kõhtu ja litsus läbi torus- 
mokkade pika ,puuh“. 

Hakkas siis otsima inimest, keda 
teretada. 

Mitmekesise kolu, = värvipottide, 
pintslite ja lõuendite keskel askeldas 
must lokiline pea. Kunstnik Lupardi 
pea, mis varsti pöördus tulija poole 
silmnäoga. Selles peegeldus imestus 
ja kahtlus, heameel ja kohkumine. 
Imestas, et sihuke tore, kerekas onkel 
oli astunud üle ta läve, ja kahtles, 
kas ta on tulnud siia hea mõttega; 
heameel, et ehk on mõni pildiostja 
või tellija, ja kohkumine, et ehk on 
mõni võlausaldaja või nii. 

Madimann teretas. ,Ah's teie ole- 


tegi see kunstniku-ärra“ Läks aga 
jutus kohe sina peale üle. »Ästi rõö- 
mustav tuttavaks saada. Mina olen 


ästiks suur kuntsiharrastaja mees ja 
minu naine Amaalie on ka üks ästiks 
suur kunstisõber. Meil on oma ee- 
ringiäri Võilille uulitsa nurgal. Ah's 
sina oledki see Lupardi poiss. Ei, 
eks ikke nähe, et ästi viks mees. 
Tuba puha värvist kirju. Nagu see 
pilt seal ahju kõrval, see on vist üks 
vuturisti värk. Minap' saa maiku 
aru. Nigu einakuhi oleks või kar- 
tulipõld või üleüldse nisike loodus.“ 

Kunstnik silus juukseid, kohendas 
särgikraed ja vastas naeratades: 
»Ega see pilt olegi — ainult värvi- 
proovid. Istuge.“ Nüüd oli selge, 
et tegemist pole mitte võlanõudjaga, 
vaid mõne kasuliku kunniga. 

»Ei, mis ma istun. Las ma parozm 
vaatan ühe ästiks kena pildi välja. 
Tahan kinkida vanamoorile. Tal jo 
omme sünnipäev. Mis, ah. Ta ka 
nagu kunstisõber. Las riputab voo- 
di kohale. Tead, ma olen küll neid 


võõbamehi tuetand. Olen ostnud ter- 


velt kolm pilti. Ästiks kenad pildid. 
Üks on suur roosalihaga siga, et võ- 
tab suu märjaks. Teine on Eesuke 
pühaõhtu söömaajal. Laual 0ästiks 
kenad suupisted. Kolmas pilt on 
minu oma vanamoori pilt. Eratelli- 
mise peale, nii öelda. Pealaest var- 
vasteni. Lasin ta natike tüsedamaks 
teha, oli na kleenuke. Pildi peal tu- 
leb nüüd oma kaheksa puuda elus- 
kaalu ära. Kõik kiidavad, kes 
näevad.“ 

Mattias Madimann libistas silmad 
toas nobedalt ringi. Jäid peatuma 
pildile: ,Naine rannal“. Tüse alasti 
naine istus seljaga vaataja poole me- 
reranmal. Kaugemal helesinine meri. 

»See on kena pilt. Naise keha tu- 
letab minu vanamoori meele. Selle 
ma ostaks ära. Aga kas ei saaks 
selle naise nägu siia poole käänata. 
Ma tooks oma vanamoori sulle näha 
— pintselda tema näo järele. Tal on 
ästiks kena näolapp. Poisipea on tal 
ka. Ja kas ei saaks ka minu eeringi- 
poodi kuhugi nurga peale üles maa- 
lida.“ 

Lupard muheles. ,,Miks ei 
Ainult tuleb natike maksta.“ 

»Pailu?“ 

»Noh, oma viistuhat.“ 

Madimanni silmad ümmardusid kui 
ping-pongi munad. 

»No ei sehukest inda põle olemas. 
Ega see põle mõni söögikraam, et se- 
hukest raha maksa. Jääb seimale kär- 


saa. 


beste lõbuks. Jäta aga tugevalt ma- 
ha. Pailu sa ilma ümbertegemata 
nõvvad?“ 

Lupard takseeris pilti. 
kolmtuhat tahaks ära.“ 

Madimann sügas nina. Lasi silmi 
mujal vilada. Laual vedeles pika- 
varrega piip — pärit Tiroolist, seinal 
rippus laiaäärtega kaabu — pärit 
Roomast, nurgas helendas kena sa- 
movar — pärit Tuulast. 


»Noh, oma 


»Ästiks kena samavar. Tulski?“ 
»Tulski. Ja eht.“ 
»Ja, ästiks ilus tavaar. Mis ta 


maksab.“ 

y»Andsin oma kümme krooni. Sain 
odavalt.“ 

»Jaa, ästi ostetud... 
kaup jääb. Jätad alla.“ 

»Ilma ümbertegemata?“ 

»Jah, ümber teha põle vaja.“ 

»Paarkümmend krooni.“ 

»Ära löö inimest surnuks.“ 

Lupard lõi kõikuma, Pilt on kül! 
ilus, kuid raha on vaja õudselt. 


Noh, kudas 


»Olgu siis viisteist.“ 

Kuid Madimann oli halastamatu. 
»Tuhat senti ja mitte üks tonks 
enam.“ = Võttis rahagi püksitaskust 
välja. ,Tead, ega ma kade pole. Va- 
namoorile kinki vaja. Ja nagu kuntsi- 
sõber ja puha...“ 

Lupardi meelekindlus lõi kõikuma. 
Lõunat oli vaja ja tubakat oli vaia. 
Üüri vaja ka maksta. 

Lõi siis käega. ,äh, võta ta peale 
tuhande sendiga ära. Tina hädasti 
vaja.“ 

Käed löödi kokku. Mattias Madi- 
manni pale lõi hiilgama. 0Patsutas 
Lupardile õlale. 

»Oled kena mees. Küll vanamoor 
rõõmustab, kui näeb.“ 

Ja siis Lupardile raha pihku su- 
rudes: 

»Nojah, paki siis see samavar 
paberi sisse. Muidu näotu viia.“ 

»Ah sama...“ Lupard jõllitas sil- 
mi ja sülitas , mererannal istuva nai- 
se“ poole. 


»Kas tead ka, et kindlustasin oma hääle 10.000 krooni eest?“ 
»Miks ei maksa need inimesed sulle raha välja?“ 

Kuulsus 


Ma istun Virumäel, kuulan saviööbiku südantlõhestavat siller- 
dust ja higistan. Annan autogramme. Ma kirjutan ainult kaks 
sõna: —Jörgen Säärik“, muud ei midagi, ent igal autogrammisaajal 
hiiigab nägu, kui seebitatud. Nad on õnnelikud. Ja need teised, kes 
tahavad veel õnnelikuks saada, — seisavad kannatlikult sabas. Ma 
kirjutan autogramme rediküli servale, kingakannale, seelikusabale, 
mansetiäärele, mütsinokale — kõikjal hoitakse ta pühadusena alal. 

Sest olen kuulsus. Jah, seda ma olen. Sellepärast heidan jala 
hooletult teisele, sülitan mahlaka lirtsu kellegi tüseda onkli kuue- 
hõlmale ja jatkan autogrammide jagamist. 

Algas see nii. A 

Ajaleht ,Rahva Truba“ tõi ühel päeval rasvase kirjaga sensat- 
sioonilise uudise: Eestlane Jörgen Säärik ujub Inglise kuningale 
külla. 

Meie ujujate perre on üleöö tekkinud hele täht Sikupilli noor- 
mehe Jörgen Sääriku näol. Tal on nimelt kavatsus kõige lähemal 


ajal asuda heroilisele ettevõttele, mis ta nime teeb ühel hoobil kuul- 
saks kogu maailmas. Ta tahab minna ujudes Inglise kuningale 


külla. Meie teada pole sellise vägiteoga seni ükski surelik toime tul- 
nud. Jörgen Säärik on oma ettevõttesse kaljukindel. Praegu teeb ta 
hoolega eeltreeninguid. Tal on ka mõningad saladused, kuidas suur- 
numbrit teostada. Ta määrib oma noort keha iga päev kolm korda 
hülgerasvaga ja tavott-määrdega, mis muudab naha elastseks ja 
külma vastu kannatlikuks. Igal hommikul keerab ta kaks kilo 
konnaossi kinni. Teeb keha kergeks ja tuju heaks. Tal on veel mõ- 
ningad muud saladuslikud abinõud, mida ta aga ei taha esialgu 
avaldada. Meie kaastööline tegi eile agarale noormehele visiidi. 

Jörgen Säärik oli väga imestunud ajakirjanikku nähes. 

Kuidas tulite sellele geniaalsele mõttele?“ küsis meie kaas- 
tööline. 

Jörgen Säärik lõi silmad maha. Punastas. 

»Ah, sellel on oma romantiline aluspõhi,“ vastas. ,,Siin on, teate, 
üks blond tütarlaps mängus.“ 

»Olete varem ka ujunud?“ 

»Mina? Naljakas küsimine. Muidugi mitie.“ 

»Nii siis esmakordselt. Ja kohe nii suure distantsi peale?“ 

»Noh, vähemaga, teate, ei maksa mässata.“ 

»Veel üks küsimus. Kas võtate ka smokingi kaasa?“ 

Jörgen Säärik naeratas kavalalt, 

»Jäägu see esialgu saladuseks.“ 

Mõni päev hiljem ,, Rahva Trubas“ jälle uudis. 

»Jõrgen Säärik teeb esimese prooviujumise treeninguks oma 
suurnumbrile kolmapäeval. Ujub Kalarannast Vanapatareini. Saat- 
jaks läheb mootorpaadil kaasa ainult meie lehe kaastööline. Eineks 
võetakse kaasa lähker piima, pütt võid, korv õlut, sada muna ja kaks 
pudelit konjakit. Toidetakse Jörgenit õnge otsast. Igaks juhtumi- 
seks võetakse ka kaasa päästerõngas ja korgivest. Ujumise algus 
punkt k. 10 hommikul.“ 

Järgmisel päeval: 

“Jörgen Sääriku treeningujumist oli kogunud Kalaranda silmit- 
sema määratu hulk rahvast. Kahjuks puhus tuul ja ujumine tuli 
edasi lükata. Kahetseme tõsiselt, et ettenägemata takistus viis luhta 
meie suurujuja kauni ettevõtte.“ 

Kogu linnas kõneldi ainult Jörgen Säärikust, kui äkki spordi- 
taeva ilmunud meteorist. Äkki oli nimi saanud populaarseks. 

Mõne päeva pärast teatas ajakirjandus (mitte enam ainult ,Rah- 
va Truba*, vaid juba kogu ajakirjandus), et Jörgen Säärik ujub 
naljaviluks ja nii öelda kondi lõbuks üle Soome lahe, et ennast 
karastada Inglise kuningale küllaujumiseks. Ujumismaraton läheb 
lahti homme hommikul kell 6. Kui tagasihoidlik inimene, ei soovi 
ta mingit pidulikkust. Sellepärast ei avalda ta ka startimispaika. 
Ainult paar sõpra tulevad ligi. 

Nüüd oli põnevus linnas suur. Toimetuste telefonid helisesid. 
Küsiti (isegi maalt), kuidas Jörgen Sääriku ujumismaraton areneb. 

Õhtul teatasid lehed: 

»Meie suurujuja Jörgen Säärik asus varahommikul ujumismat- 
kale. Startis vaikselt. Silmitses enne merd, katsus näpuga vett, 

kires siis kukena ja hüppas vette. Kakskümmend sülda ujus täiesti 
normaalse eduga. Siis juhtus viperus: teda söödeti vähkidega, kuid 
kahjuks sattus kuulsal ujujal süües üks vähisõrg kurku. Tuli mees 
paati tõmmata ja sõrg kurgust välja urgitseda. Peale toibumist 
jatkas edukalt Soome lahe vallutamist. Ujudes veel kümme sülda 
heade tagajärgedega edasi, selgus kurb tõsiasi: meri lainetab. 
Tuult on küll napilt, aga ikka, sinder, lainetab. Ega nii €i saa TrIS- 
keerida. Pealegi tundis meie ujumiskuulsus külmavärinaid. Ta 
tahtis küll edasi kühveldada soolases vees, aga sõprade tungiva nõu- 
ande peale katkestas ujumise. Ronis paati. Oli surmani väsinud. 
Arvas ka isegi pärast, et praegu ikka pole tingimused Soome lahe 
vallutamiseks soodsad. Arvas veel, et Inglismaale võib ta ujuda ka 
ilma eeltreeningutagi.“ 

Kõigil oli tuline kahju, et Jörgen Sääriku suurnumber jällegi jäi 
toime tulemata. Üldiselt oldi päri, et meie klimaatiline olustik on 
ebasobiv suurmeistrite kujundamiseks. Kord on ilm liig külm, 
kord liig kuum, kord on tuulne, teinekord jälle kahtlaselt vaikne. 

Kuid Jörgen Säärik ei vandunud alla. Asus ikka tõepoolest suu- 
rele ujumismatkale. Ja pealegi ihuüksinda ja ihualasti. Keegi ei 
näinud, kui läks. Ainult kirja jättis sõpradele, et , läksin“. See tä- 
hendab — läks ujudes Inglise kuningale külla. 

Teade lõi kui pomm sisse ka meie ametasutustele. Tehti telegraa- 
filine korraldus meie Londoni saatkonnaie, et talle saabudes rannale 
vastu viidaks visiitkuub ja muud vajalikud atribuudid. Sest mine 
tea kurja, — äkki lippab veel Aadama ülikonnas kuningalossi. Seal 
ju ka naisperet ja nii. Ikkagi piinlik. Ja siis tolliasjad tuleks klaa- 
rida, kui tal midagi peaks olema kaasas, mis tolli alla käib. Mine 
sa neid sportlasi tea. Kogu maa oli pinevuses. Kohvikuis, turul, 
trammil — kõikjal ainult jutt Jörgenist. Et kuidas ja kui kaugel? 
Ent keegi ei teadnud. 

Paari päeva pärast tuli esimene (ja ka viimane) teade: 

»Jõrgen Sääriku kuulus ujumisretk ebaõnnestus neetud udu 
tõttu. Ta sulberdas paar tundi tihedas udus, mis äärmiselt rasken- 
das edasijõudmist ja millesse meredevallutaja vahel päris kinni ta- 
kerdas, rühkis aga vapralt siiski edasi. Nähes läbi udu nagu mandri 

kontuuri, pööras Jörgen Säärik kaldale, arvates, et on jõudnud Ing- 
lismaale. Kui suur oli aga ujumiskuulsuse üllatus, kui leidis enese 
Miinisadamast. Vaadake, tal polnud ju kaasas ei kompassi ega kella. 
Muidugi, neil tingimustel tuli ujumine katkestada. Pealegi oli tal 
kõht tühi ja magada tahtis ka. Jörgen Säärik lubab aga ettevõtte 
kindlasti tuleva nädala jooksul sooritada. Selleks jõudu kuulsale 
meredevallutajale.“ 

Jörgen Säärik, võib olla teostab ka selle lubaduse. Kuid ega 
häda sellest ka pole. Ta nimi on selletagi kõikjal tuntud. Kuulub 
meie spordi-eliidi hulka, On tähelepanu keskpunkt. Kuhu ilmub, 
sosistatakse: ,Näe, see ongi Jörgen Säärik.“ 

»Noo. Einoh, vahva vunts. Katsugu teine Inglismaale ujuda. 
Kus ikka julgus ja kuraas.“ 


x 


Nüüd ma istun Virumäel, kuulan saviööbiku südantlõhestavat 
sillerdust ja jagan autogramme. Ikka ,,Jörgen Säärik“ ja ,.Jõrgen 
Säärik“. 

»Olete kleepinud liiga palju post- 


MEIE EHITUSMEISTRID. marke oma pakile, vanaprova.“ 
»Pagana pihta, nüüd olen hoidnud »Oh taevas, taevas. Nüüd ta lä- 
plaani kogu aeg tagurpidi käes!“ heb vist hirmus kaugele!“ 

Intervjuu 


Ajaleheneeger Bartolomeus Napoleon Kirask koputas hellalt va- 
saku käe esimese sõrmekonksuga ,Finantskeskuse“ direktori Saul 
Salamulina kabineti uksele. Sees köhatati, krabistati paberilehti ja 
siis kuuldus poolpahane ,.sisse“, 

Kirask avas ettevaatlikult ukse ja jäi viisakalt ukse kõrvale toas 
seisma. Talle oli toimetuse poolt tehtud ülesandeks toimida direk- 
toriga üks jutuajamine ja selgitust nõutada laenude jaotamise kava 
kohta. 

Direktor Salamulin soris sünge näoga kaustikutes ja urises enda 
ette midagi vurrudesse. Üks vurr liikus närviliselt üles-alla, direk- 
tori suunurka järele vedades. 

Möödus umbes kümme minutit, enne kui Salamulin heitis pool- 
põiki tusase pilgu tulija poole. Ja hakkas kohe sulama kui põlev 
vahaküünal jõulupuu otsas. Tõusti püsti, ulatati vastu paks ja 
pehme käsi, mille sõrmi ehtisid mitu briljantsõrmust, tehti siis käega 
hoogne kõver kaar nahktooli poole — ,palun*. 

»Ja... Need ajalehemehed, need ajalehemehed, eh, eh, eh...“ 
Salamulin mugistas hulk aega heasüdamlikku naeru. , Vist jälle mi- 
dagi südamel pakitsemas, eh, eh, eh... Laske aga tulla, olen alati 
valmis teie teenistuseks, et laske aga tulla...“ 

Kirask laskus mugavalt nahktoolile, kuhu ta sisse vajus kõrvuni; 
tal oli isegi veidi piinlik nii sügavale langeda, aga parata polnud mi- 
dagi. Direktori tool oli võrratult pehme. 

Kirask muutus koduseks, sest direktori sõbralik ja lihtsameelne 
suhtumine ennustas head kordaminekut. Toob jutuajamise, mis 
rabab võistlejaid kui malakaga. Ei, aga täpselt, nagu malakaga. 

-Jaa, härra direktor. Mul on palve: kas ma võiks teilt paluda 
intervjuu laenude jaotamise kava kohta.“ 

Salamulin laotas käsi ja kergitas vurre. ,,Sa issand jumal, aga 
muidugi endastki mõista. Ajalehemehed — no neile peab alati kõik 
puhtalt südamelt maha jutustama.“ 

Salamulin nihutas oma tooli otse Kiraski kõrvale, lõi peoga lak- 
satades talle põlve pihta ja vahtis laia naeruga näkku. 

“Kõigepealt. Mis on ajakirjanikud? Jaa, kes nad on? Eh, eh, 
eh — ma ütlen — armukadedad koolipoisid on nad... Jah, armu- 
kadedad koolipoisid, eh, eh, eh... Sa ainult piuksata korraks — ja 

maailm on kära täis. Kui ma gümnaasiumis esimeses klassis käisin, 
tegi üks poiss — nüüd on ta, kadunuke, juba taevataadi karja hul- 
gas — paberist lendava mao, ilusa kireva ja pika sabaga. Küll oli 
ikka tore teine. Aga meie... oleks et tunneks vaimustust ta saavu- 
tusest — ei. Meie — davai kiviga pihta... Kadedad olime, eh, eh, 
eh... Kadedad jah...“ 

Salamulin naeris kaua ja südamlikult. Kirask naeris viisakuse 
pärast kaasa. 

»Jah, härra direktor. Mis teie kava järele nüüd esmajoones...“ 

»Ah, esmajoones? — Seda ma ju räägin. Mul on üldse kombeks 
alati rääkida seda, mis sünnib esmajoones. Meil oli gümnaasiumis 
direktor Serebroo, vaat temal algas alati iga lause sõnaga ,,esmajoo- 
nes“. Poisid hüüdsidki teda nii: ,,Näe, va Esmajoones tuleb.“ Eh, 
eh, eh... Kui ma elasin Saraatovis, seal oli mul üks abiline, kelle 
nimi oli ,Pervõh“. Iga kord, kui ma ütlesin ,,vo pervõh“, pööras ta 
kohkunult ringi. Aga ta oli üks hea töömees. Oleks mul praegu 
ainuski sihuke poiss, kas ma istuks praegu siin? Ammugi oleks 
minister. Kas pole tõsi, mes?“ 

»Muidugi, härra direktor. Ehk lubate: kas see kava on nüüd 
lõplikult. , ,“ 

»Ah lõplikult? No ma kogu aja räägin ju. Kas on üldse ole- 
mas maailmas midagi lõplikku? Kust saaks inimesed tööd, kui kõik 
oleks lõplik. Oi, mis oleks vabariik, kui kala kuival. Juba vana 
Zaratustra ütles, et ,tiiše jeedeš, dalše buudeš“. Täna hommikul 
ma kõlistan ministrile kabinetti — tirrr. Tahan rääkida. Minis- 
ter on väljas. Jas mis te arvate — kus? Nõukogus. Mina talle sinna 
järele — tirrr. Kuid juba läinud ministeeriumi. Mina jälle sinna — 
tirrr. Juba läinud jälle nõukokku. Ikka tirrr ja tirrr, aga saba peale 
ei saa astuda. Vaat kus töö, et võtab naha märjaks...“ 

Ja Salamulin pühkiski rätikuga otsaesist. Kirask sülgas südame 
põhjas hea lirtsaka. Vaata maita, mitte ei saa seda päris tuuma 
kätte. 

»Vabandage, härra direktor. Kas ei saaks natuke konkreel- 
semat...“ 

»Aga, armas noor sõber. Konkreetsemalt öeldes on kõik väga 
konkreetne. Kuid minule näib, et selle sõna ,,konkreetse“ mõiste pole 
üldse küllalt konkreetne. Minul oli koolivend, kes õppis keeletea- 
dust. Vaat tema ütles alati, et...“ 

Kiraski meeleolu vedas pilve. Püha jeerum! See asi läheb ju 
vedelaks. Tegi veel ühe meeleheitliku katse. 

»Aga öelge, härra direktor, miks anti rasvasemad laenud kõik 
sinna...“ 

»Rasvasemad, ütlete. No mina ütlen teile, noor sõber, et rasv on 
maailmas küll see ainuke ollus, mille pärast üldse maksab elada ja 
olla. Ei, meie siin põhjataeva all ilma rasvata küll läbi ei saa. Kas 
ei maitse pirukas rasvaga hoopis paremini kui kuivalt, eh, eh, eh... 
Kui ma veel olin tudeng...“ 

Direktor tõusis ja jutustas 100, kuidas ta arstiteaduse üliõpila- 
sena pistnud terava noa noore, ilusa naisterahva laiba sisse. Valge 
rasv olnud väga veetlev silmadele vaadata. Rasv oli see, mis oli tei- 
nud ta kuju ümaraks ja kauniks. ,,Aga teie ütlete — rasvasemad... 
No kas teate...“ 

Salamulin vaatas taskukella, tegi siis pika ,,00“. 

»Aeg on ümber. Liig pikaks on veninud me intervjuu. Pean 
kohe minema koosolekule, mida juba oodatakse. Palun vabandada... 
Mul on au...“ 

Lisas naerdes Kiraskile õlale patsutades: ,No nüüd on teised 
küll kadedad teie peale, mes? Ma olen teile rääkinud juba liigagi 
palju, mes? Kirjutate lehe lõhki, mes?“ 

Kiraski silmade ees lõi uduseks. Ninagi vedas vesiseks. Tuju — 
saadan kvadraadis. Ah sa nelikümmendkolm tuhat pärdikut! No 
millise näoga astub esimese-klassi reporter Kirask üle toimetuse 
läve? Et need linnatornid ometi ka kokku ei varise sellest Salamu- 
lina intervjuust! 

Ta kummardas sügavalt ja lahkus totra ilmega kabinetist. 

Kohe aga avanes uks uuesti ja direktor Salamulin hõikas talle, 
kelmikalt näpuga ähvardades, ukse vahelt järgi. 

»Aga jumala pärast pst — ärge te allikat nimetage. Teate, see 
pole soovitav. Jäägu saladuseks. Elage hästi.“ 

Kirask oleks parema meelega kogu selle Salamulina asutuse 
saatnud Toripõrgu, või veelgi kaugemale. Kuid andis siis viisakalt 
uksehoidjale jootraha ja hakkas aeglaselt venima toimetuse poole, 
püüdes meele tuletada ainustki lauset, mida võiks panna paberile 
Salamulina intervjuuna. 

Laiskus 


Vana Tsibulinski peab kesklinnas ehituskontorit, Kassisabas 
kastitööstust, Kalarannas kiluäri, Lasnamäel limonaadivabrikut. 

Tsibulinski on rahulik, külm härra, ainult kui loeb raha, hakkab 
alumine mokk võbisema. Tsibulinski on korraarmastaja, täpsuse 
nõudja, distsipliinisõber. Kõike muud võib ta kannatada, ainult 
mitte laiskust. See kole pärispatt ei mahtunud ta maha vahele. 
Laiskus ajas ta alati marru. Siiski , vana“ — nõnda teda hõigati — 
oli õiglane. 

Ristirästi tänaval on tal käimas suurem ehitus. Püstitatakse 
tubakavabrikut või tärklisetehast. 

Vaevalt on päike jõudnud töötundidesse, kui ka vana on ise ko- 
hal. Tööd käivad tuhinal, vana on rahul. Uuristab kepiga betooni, 
sorib palke. Äkki ajab silmad pärani. Hakkab hingeldama. Mis? 
On see unes või ilmsi? Vana hõõrub silmi. ,No ma vaatan, mis 
sigadus see on's.“ 

Läheneb ähvardava nohinaga lubjakasti juures seisva noore 
ilmapõlgaja näoga töölise poole, kes ei tee peagu midagi, otsekohe 
laiskleb. Liigutab ainult üle hulga aja latiotsaga lubjasegu. Ja siis jälle 
laiskleb, istub kasti servale ja laiskleb häbematalt, oh sa kärnkonna 
tagumine koib küll... 

Vana põrutas oma jämeda kepiga vastu maad. 

»Mis sa, ilamokk, siin jõllitat's... Mis töö see sehuke on, mis sa 
siin teed's? Vasta!“ Seda öeldi sinetava näo, puuriva pilgu ja kähi- 
seva häälega. 

Lubjaliigutaja pöörab ehmunud, kohmetu ja poolhäbeliku pilgu 
vana poole, 

Vastab pelglikult: 

«Mis ta on või kedagi... Näe, sorin vahete vahel lauaotsaga 
lupja.. .“ 

»Ja muud ei midagi?...“ karjub Tsibulinski, näost roheline. 

“Ei muud kedagi jah, kena härra...“ 

»S00. Sooh, ütlen ma. Hea küll! Tuled kohe silmapilk minu 
järele kontori! Marss!“ 

Kontoris silmitses ja põrnitses Tsibulinski meest metsiku pil- 
suga, rahustus natuke ja sõnas: 

»Tead, sa logaskipolk, laiskust ma ei salli. Ja sellepärast ei tohi 
mind sellega ärritada... Aga ma pole ka ülekohtune. Karistan, 
aga teen õigust. Säh, siin on sulle kahe nädala palk ette ja tee, et 
kaod mu silmist...“ 

Töömees kohmitses raha tasku, pomises midagi arusaamatut ja 
taganes veidi imestunult ukse poole. 

»Nonoh, tee et kaod...“ põrutati talle järgi. 

Mehel läks muidugi hästi. Sai kahe nädala palga, oleks võidud 
ka ilma pennita minema kihutada. 

Ka vana on rahul, et sai üht laiskurit veidi karistada. Järgmisel 
päeval on Tsibulinski jälle varahommikul platsis. Kõikjal kihab 
juba töö, mis vanameest rahuldab ja rõõmustab. Viivuks jääb ta 
oma ringkäiguga peatuma lubjakasti juure. Sooh, seal istub jälle 
üks saks kasti serval ja keerab koguni suurima südamerahuga vil- 
kat näkku... Aga pea — seal istub ka veel teine logard ja irvitab 
ülbelt millegi üle laia näoga... Oi kroonuonu, nüüd peab küll mi- 
dagi koledat juhtuma! Vana hakkas vihast otse vabisema... Hei,“ 
karjub ta paarile lähedal töötavale tsemendivalajale: ,Poisid, ka- 
rake siia, hoidke mind kinni, muidu ma löön need lurjused seal 
otsekohe surnuks, muidu ma saan äkki mõrtsukaks...“ 

Paar töölist jooksevadki vana juure, haaravad tal varrukaist 
kinni. Mille peale ta natuke rahustub. Pühib laubalt rätiga higi. 
Viipab ähvardavalt tümikaga lubjakasti poole: 

»Hõi, te neetud laiskvorstid! Kähku kontorisse! Minu järele! 
Marss!...“ Mehed kargasid vilkalt kasti servalt püsti ja järgnesid 
rutuga Tsibulinski vihast vabisevale kogule. Mehed lasti minuti 
pealt lahti ja said oma kahe nädala palga ette. Lahkudes küsis üks 
töölistest: ,Kas härrad käsevad homme jälle tulla?“ 

Nüüd alles märkas vana, et mees näib tuttavana. Kas ta pol- 
nud sama onkel, kelle eile oli minema kihutanud?! 

Tsibulinski kutsus kümniku. ,,Mis parädkud sul siin valitse- 
vad? Mis lurjused ja lontrused sul seal lubjakasti juures vedelevad?“ 

»Kuidas?“ imestab kümnik. ,,Ega seal polegi kedagi ametis.“ 

»Ei ole... Aga kes need siis...“ 

»Ah jaa, seal vahel istuvad mõned tööotsijad, liigutavad ajavii- 
teks lubja... Et kui just töölisi vaja, siis võtan sealt...“ 

